open-index/open-wikipedia-markdown huggingface dataset:
যামিনী রায় কলেজ

**যামিনী রায় কলেজ** হল পশ্চিমবঙ্গের বাঁকুড়া জেলার বেলিয়াতোড়ে অবস্থিত একটি গ্রামীণ ডিগ্রি কলেজ। আধুনিক ভারতীয় শিল্পকলার অগ্রণী ব্যক্তিত্ব যামিনী রায় বেলিয়াতোড়ে জন্মগ্রহণ করেছিলেন। তার নামানুসারেই এই কলেজটির নামকরণ করা হয়। এই কলেজে কলা বিভাগে স্নাতক পাঠক্রম চালু রয়েছে। কলেজটি ২০১৬-১৭ শিক্ষাবর্ষ পর্যন্ত বর্ধমান বিশ্ববিদ্যালয় কর্তৃক অনুমোদিত ছিল। বর্তমানে এটি বাঁকুড়া বিশ্ববিদ্যালয় কর্তৃক অনুমোদিত।

গোয়ালতোড় যামিনী রায় কলেজ বিশ্ববিদ্যালয় মঞ্জুরি কমিশন (ইউজিসি) কর্তৃক অনুমোদিত। ২০১৬ সালে ন্যাক এই কলেজটি "খ" গ্রেড প্রদান করে।

এই কলেজের বিভাগগুলি হল: বাংলা, ইংরেজি, ইতিহাস, সংস্কৃত ও ভূগোল (সাম্মানিক ও সাধারণ পাঠক্রম) এবং অর্থনীতি, রাষ্ট্রবিজ্ঞান ও দর্শন (সাধারণ)।

## তথ্যসূত্র

বিষয়শ্রেণী:বাঁকুড়া বিশ্ববিদ্যালয়ের অধিভুক্ত কলেজ
বিষয়শ্রেণী:১৯৮৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাঁকুড়া জেলার বিশ্ববিদ্যালয় ও কলেজ
বিষয়শ্রেণী:১৯৮৬-এ পশ্চিমবঙ্গে প্রতিষ্ঠিত
বিষয়শ্রেণী:পশ্চিমবঙ্গের বিশ্ববিদ্যালয় ও কলেজ
বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
স্বামী ধনঞ্জয় দাস কাঠিয়াবাবা মহাবিদ্যালয়

**স্বামী ধনঞ্জয় দাস কাঠিয়াবাবা মহাবিদ্যালয়** হল পশ্চিমবঙ্গের বাঁকুড়া জেলার ভড়া গ্রামে অবস্থিত একটি সাধারণ ডিগ্রি কলেজ। বিশ্ববিদ্যালয়টি প্রতিষ্ঠা ও শুভ উদ্বোধন করেন শ্রীশ্রী ১০৮ স্বামী রাসবিহারীদাস কাঠিয়াবাবা। কলেজটি ২০০৯ সালে প্রতিষ্ঠিত। বাঁকুড়া বিশ্ববিদ্যালয় কর্তৃক অনুমোদিত এই কলেজে কলা বিভাগে স্নাতক পাঠক্রমে পঠনপাঠন হয়। কলেজটি বিশ্ববিদ্যালয় মঞ্জুরি কমিশন (ইউজিসি) কর্তৃক স্বীকৃত। কলেজটি বাঁকুড়া জেলার সাধক শ্রী ধনঞ্জয় দাস কাঠিয়াবাবা এর নামে নামাঙ্কিত।

স্বামী ধনঞ্জয় দাস কাঠিয়াবাবা মহাবিদ্যালয়ের বিভাগগুলি হল: বাংলা, ইংরেজি, ইতিহাস,ভূগোল, দর্শন, সংস্কৃত, রাষ্ট্রবিজ্ঞান,সাঁওতালি,সমাজবিজ্ঞান ও শিক্ষাবিজ্ঞান।

## তথ্যসূত্র

বিষয়শ্রেণী:বাঁকুড়া বিশ্ববিদ্যালয়ের অধিভুক্ত কলেজ
বিষয়শ্রেণী:বাঁকুড়া জেলার বিশ্ববিদ্যালয় ও কলেজ
বিষয়শ্রেণী:২০০৯-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:২০০৯-এ পশ্চিমবঙ্গে প্রতিষ্ঠিত
বিষয়শ্রেণী:পশ্চিমবঙ্গের বিশ্ববিদ্যালয় ও কলেজ
সোনামুখী মহাবিদ্যালয়

**সোনামুখী মহাবিদ্যালয়** হল পশ্চিমবঙ্গের বাঁকুড়া জেলার সোনামুখী শহরে অবস্থিত একটি সাধারণ ডিগ্রি কলেজ। ১৯৬৬ সালে প্রতিষ্ঠিত এই কলেজটি বাঁকুড়া বিশ্ববিদ্যালয় কর্তৃক অনুমোদিত। এই কলেজে কলা, বাণিজ্য ও বিজ্ঞান বিভাগে স্নাতক পাঠক্রমে পঠনপাঠন চলে। কলেজটি বিশ্ববিদ্যালয় মঞ্জুরি কমিশন (ইউজিসি) কর্তৃক স্বীকৃত।

সোনামুখী মহাবিদ্যালয়ের বিভাগগুলি হল:
;বিজ্ঞান : কম্পিউটার বিজ্ঞান, পদার্থবিদ্যা, গণিত, উদ্ভিদবিদ্যা, প্রাণিবিদ্যা, রসায়ন।
;কলা ও বাণিজ্য: বাংলা, ইংরেজি, সংস্কৃত, ইতিহাস, ভূগোল, রাষ্ট্রবিজ্ঞান, দর্শন, শারীরশিক্ষা, শিক্ষাবিজ্ঞান, অর্থনীতি ও বাণিজ্য।

## তথ্যসূত্র

## বহিঃসংযোগ
*Sonamukhi College

বিষয়শ্রেণী:বাঁকুড়া বিশ্ববিদ্যালয়ের অধিভুক্ত কলেজ
বিষয়শ্রেণী:বাঁকুড়া জেলার বিশ্ববিদ্যালয় ও কলেজ
বিষয়শ্রেণী:১৯৬৬-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:১৯৬৬-এ পশ্চিমবঙ্গে প্রতিষ্ঠিত
বিষয়শ্রেণী:পশ্চিমবঙ্গের বিশ্ববিদ্যালয় ও কলেজ
বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
সিডনি চলচ্চিত্র উৎসব

**সিডনি চলচ্চিত্র উৎসব** অস্ট্রেলিয়ার সিডনিতে অনুষ্ঠিত একটি আন্তর্জাতিক চলচ্চিত্র উৎসব। এটি প্রতি বছর জুনে ১২ দিন ব্যাপী অনুষ্ঠিত হয়। এই উৎসবে শহরের সিটি সেন্টারসহ বিভিন্ন স্থানে আন্তর্জাতিক ও স্থানীয় দুই ধরনেরই চলচ্চিত্র প্রদর্শিত হয়। প্রদর্শিত চলচ্চিত্রের বিভিন্ন শাখা হল পূর্ণদৈর্ঘ্য চলচ্চিত্র, প্রামাণ্যচিত্র, স্বল্পদৈর্ঘ্য চলচ্চিত্র, ফিরে দেখা, পারিবারিক চলচ্চিত্র এবং অ্যানিমেশন। ২০১২ সাল থেকে এই উৎসবের পরিচালক নাশেন মুডলি। তিনি ক্লেয়ার স্টুয়ার্টের স্থলাভিষিক্ত হন।

## ইতিহাস
১৯৪৭ সাল থেকে এডিনবার্গ চলচ্চিত্র উৎসব আয়োজনে অস্ট্রেলীয় চলচ্চিত্র নির্মাতাদের অভিজ্ঞতা থেকে অনুপ্রাণিত হয় অস্ট্রেলিয়ান কাউন্সিল অব ফিল্ম সোসাইটি ১৯৫২ সালে ভিক্টোরিয়ার ডান্ডেনংয়ের অলিন্ডায় অনুষ্ঠিত এক বার্ষিক সভা আয়োজন করে। এর ফলশ্রুতিতে এই বছর মেলবোর্ন আন্তর্জাতিক চলচ্চিত্র উৎসব আয়োজিত হয়। এই উৎসবের কমিটি থেকে নিউ সাউথ ওয়েলসের ফিল্ম ইউজার অ্যাসোসিয়েশন সিডনিতে একটি চলচ্চিত্র উৎসব প্রচলন শুরু করে। এই কমিটিতে ছিলেন সিডনি বিশ্ববিদ্যালয়ের দর্শন বিভাগে অধ্যাপক অ্যালান স্টউট, চলচ্চিত্র নির্মাতা জন হেয়ার ও জন কিংসফোর্ড স্মিথ, এবং ফেডারেশন অব ফিল্ম সোসাইটিজের সাধারণ সম্পাদক ডেভিড ডোনাল্ডসন। ডোনাল্ডসনের পরিচালনায় ১৯৫৪ সালের ১১ জুন চারদিন ব্যাপী এই উৎসবের উদ্বোধন হয় এবং সিডনি বিশ্ববিদ্যালয়ে চলচ্চিত্র প্রদর্শিত হয়। ১,২০০ টিকেট বিক্রি হয় এবং উপস্থিতি ছিল পূর্ণ।

### উৎসব পরিচালক

* ডেভিড ডোনাল্ডসন (১৯৫৪&ndash; ১৯৫৭)
* ভালউইন এডওয়ার্ডস (১৯৫৮০)
* সিলভিয়া লসন ও রবার্ট কনেল (১৯৫৯)
* লুইস হান্টার (১৯৬০)
* প্যাট্রিশিয়া মুর (১৯৬১)
* ইয়ান ক্লাভা (১৯৬২ &ndash; ১৯৬৫) &ndash; প্রথম পূর্ণ-বেতনপ্রাপ্ত পরিচালক
* ডেভিড স্ট্রেটন (১৯৬৬ &ndash; ১৯৮৩)
* রব ওয়েব (১৯৮৪ &ndash; ১৯৮৮)
* পল বাইরনস (১৯৮৯ &ndash; ১৯৯৮)
* গেইল লেক (১৯৯৯ &ndash; ২০০৪)
* লিন্ডেন বারবার (২০০৫ &ndash; ২০০৬)
* ক্লেয়ার স্টুয়ার্ট (২০০৭ &ndash; ২০১১)
* নাশেন মুডলি (২০১২ &ndash; বর্তমান)

## প্রতিযোগিতা ও পুরস্কার
* **সিডনি চলচ্চিত্র পুরস্কার** - বর্তমানে আইশেয়ার কর্তৃক স্পন্সরকৃত।
* **অস্ট্রেলীয় প্রামাণ্যচিত্র পুরস্কার** - বর্তমানে ফক্সটেল কর্তৃক স্পন্সরকৃত।
* অস্ট্রেলীয় শ্রেষ্ঠ লাইভ অ্যাকশন স্বল্পদৈর্ঘ্য চলচ্চিত্র পুরস্কার - ১৯৮৯ সাল থেকে প্রদত্ত। বর্তমানে ডেন্ডি কর্তৃক স্পন্সরকৃত।
* অস্ট্রেলীয় স্বল্পদৈর্ঘ্য চলচ্চিত্রের শ্রেষ্ঠ পরিচালকের জন্য **রোবেন মামোলিয়ান পুরস্কার** - বর্তমানে ডেন্ডি কর্তৃক স্পন্সরকৃত।
* **ইয়োরাম গ্রস অ্যানিমেশন পুরস্কার** - ১৯৮৬ সাল থেকে প্রদত্ত, ইয়োরাম ও সান্ড্রা গ্রস কর্তৃক স্পন্সরকৃত।
* একাধিক সাংস্কৃতিক বিষয় নিয়ে নির্মিত শ্রেষ্ঠ অস্ট্রেলীয় পূর্ণদৈর্ঘ্য চলচ্চিত্রের জন্য **সিআরসি পুরস্কার** - ১৯৯২ সাল থেকে প্রদত্ত। বর্তমানে কমিউনিটি রিলেশনস কমিশন ফর আ মাল্টিকালচারাল এনএসডব্লিউ  কর্তৃক স্পন্সরকৃত।
* **পিটার রাসমুসেন ইনোভেশন পুরস্কার** - ২০০৯ সাল থেকে প্রদত্ত।
* শ্রেষ্ঠ পূর্ণদৈর্ঘ্য চলচ্চিত্রের জন্য দর্শক পুরস্কার - বর্তমানে শোটাইম মুভি চ্যানেলস কর্তৃক স্পন্সরকৃত।
* শ্রেষ্ঠ প্রামান্যচিত্রের জন্য দর্শক পুরস্কার - বর্তমানে শোটাইম মুভি চ্যানেলস কর্তৃক স্পন্সরকৃত।

### সিডনি চলচ্চিত্র পুরস্কার বিজয়ী

## তথ্যসূত্র

## গ্রন্থপঞ্জি
* 
* 

## বহিঃসংযোগ
* 

বিষয়শ্রেণী:চলচ্চিত্র উৎসব
বিষয়শ্রেণী:সিডনি চলচ্চিত্র উৎসব
বিষয়শ্রেণী:আন্তর্জাতিক চলচ্চিত্র উৎসব
বিষয়শ্রেণী:১৯৫৪-এ প্রবর্তিত চলচ্চিত্র উৎসব
বিষয়শ্রেণী:সিডনিতে চলচ্চিত্র উৎসব
বিষয়শ্রেণী:১৯৫৪-এ প্রতিষ্ঠিত
টাটা মৌলিক গবেষণা প্রতিষ্ঠান

**টাটা মৌলিক গবেষণা প্রতিষ্ঠান** ভারতের মুম্বাই ও হায়দ্রাবাদে অবস্থিত একটি গবেষণা কেন্দ্র। এটি মূলতঃ গণিত ও বিজ্ঞান-এর গবেষণার জন্য উৎসর্গিত অনুষ্ঠান। ভারতের পারমাণবিক শক্তি বিভাগ দ্বারা পরিচালিত প্রতিষ্ঠানটি স্বতন্ত্র ও মুম্বাইর কলবার নেবী শহরে এবং হায়দ্রাবাদ-এর নার্সিঙিতে অবস্থিত। এখানে গ্রাজুয়েট পাঠ্যক্রম থেকে ডক্টরেট ডিগ্রী লাভ করবার সুবিধা আছে। ভারত-এর মানব সম্পদ বিকাশ মন্ত্রণালয় থেকে এই প্রতিষ্ঠানটি 'এ' গ্রেড পেতে সক্ষম হয়েছে।

## ইতিহাস
ভারতের পারমাণবিক শক্তি বিকাশে বিশেষ অগ্রণী বিজ্ঞানী হোমি জাহাঙ্গীর ভাবা একটি বৈজ্ঞানিক গবেষণা কেন্দ্র স্থাপনের জন্য স্যার দোরাবজী টাটা ট্রাষ্টের আর্থিক সাহায্যের জন্য অনুরোধ করেন। সেইসময় টাটা গ্রুপের চেয়া্রম্যান জে আর ডি টাটার সাহায্য ও সহযোগিতায় ১৯৪৫ সালের ১ জুন টি আই এফ আর প্রতিষ্ঠিত হয় এবং ভাবাকে প্রথম ডাইরেক্টর হিসেবে নিযুক্ত করা হয়। এই প্রতিষ্ঠানটি মুম্বাইতে আনার আগে ভারতীয় বিজ্ঞান প্রতিষ্ঠান থেকে চালানো হত। কলোবার ক্যাম্পাসটির নক্সা তৈরি করেছিলেন শিকাগোর হেলমর্থ বার্টশে; ১৯৬২ সালের ১৫ জানুয়ারী প্রধানমন্ত্রী জওহরলাল নেহরু দ্বারা এটি উদ্বোধন করা হয়েছিল। ভারতের স্বাধীনতা লাভের পরে বৈজ্ঞানিক ও ঔদ্যোগিক গবেষণা সঞ্চালকালয়ের দ্বারা পারমাণবিক ক্ষেতে্রর সর্বপ্রকার বৃহৎ প্রকল্পের জন্য টাটা মৌলিক গবেষণা কেন্দ্রে নিয়ে আসা হয়েছিল। প্রথম তাত্ত্বিক পদার্থবিজ্ঞান-এর দলটি ভাবার ছাত্র বি এম গোয়ঙ্কার ও কে এস সিংভীর দ্বারা  প্রতিষ্ঠা হয়েছিল। ১৯৫০ সালের ডিসেম্বর মাসে মৌলিক কণা পদার্থ বিজ্ঞানের উপর একটি আন্তর্জাতিক সম্মেলন অনুষ্ঠিত হয়েছিল, যেখানে উপস্থিত ছিলেন রোডাল্ফ পার্লস, লিয়ন রজেনফেল্ড, বিলিয়াম ফোলার, মেঘনাদ সাহা, বিক্রম সারাভাইর মতো বিজ্ঞানীরা। ১৯৫০ সালে টাটা মৌলিক গবেষণা প্রতিষ্ঠান দ্বারা ওটি এবং কলার সোনার খনিতে মহাজাগতিক রশ্মি অধ্য়য়নের উদ্দেশ্যে গবেষণার সুবিধা করা হয়। ১৯৫৭ সালে এখানে ভারত-এর প্রথম ডিজিটাল কম্পিউটার, TIFRAC নির্মাণ হয়। ২০০২ সালের জুন মাসে এটি ডিমড বিশ্ববিদ্যালয়ের সম্মান অর্জন করে। গবেষণার জন্য স্থান, গবেষণাগার ইত্যাদির জন্য হায়দ্রাবাদ-এ এর আরেকটি ক্যাম্পাস খোলা হয়।

## গবেষণা
এর গবেষণা মূলত তিনি ভাগত বিভক্ত - গণিত বিজ্ঞান, প্রাকৃতিক বিজ্ঞান, প্রযুক্তিবিদ্যা ও কম্পিউটার বিজ্ঞান।

## পদমর্যাদা
২০১৭ সালে কেরিয়ার ৩৬০ র দ্বারা আয়োজিত ভারতের শীর্ষস্থানীয় বিশ্ববিদ্যালয়ের তালিকায় প্রতিষ্ঠানটি ষষ্ঠস্থান লাভ করে।

## বহিরাগত ছাত্রদের গবেষণার সুবিধা
এই ব্যবস্থার দ্বারা গ্রীষ্মকালে টাটা মৌলিক গবেষণা প্রতিষ্ঠান-এর দ্বারা পদার্থবিজ্ঞান, জ্যোতির্বিজ্ঞান, রসায়ন, গণিত, জীববিজ্ঞান ও কম্পিউটার বিজ্ঞানের ক্ষেত্রে চলতে থাকা গবেষণার সুযোগ নিতে প্রত্যেক বছরে সুবিধা প্রদান করে আসা হচ্ছে।
## তথ্যসূত্র

## বহিঃসংযোগ

বিষয়শ্রেণী:ভারতের শিক্ষাপ্রতিষ্ঠান
বিষয়শ্রেণী:টাটা প্রতিষ্ঠান
বিষয়শ্রেণী:১৯৪৫-এ ভারতে প্রতিষ্ঠিত
বিষয়শ্রেণী:১৯৪৫-এ প্রতিষ্ঠিত শিক্ষাপ্রতিষ্ঠান
খিরাম ইউনিয়ন

**খিরাম** বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।

## প্রতিষ্ঠাকাল
স্থানীয় সরকার বিভাগ ২০০৬ সালের ১৩ সেপ্টেম্বর ১৪নং নানুপুর ইউনিয়নকে বিভক্ত করে ২১নং খিরাম নামে নতুন ইউনিয়ন গঠন করে।

## আয়তন
খিরাম ইউনিয়নের আয়তন ৭,২৫৫ একর (২৯.৩৬ বর্গ কিলোমিটার)।

## জনসংখ্যার উপাত্ত
২০১১ সালের আদমশুমারি অনুযায়ী খিরাম ইউনিয়নের মোট জনসংখ্যা ১১,৩৬১ জন। এর মধ্যে পুরুষ ৫,৮১৪ জন এবং মহিলা ৫,৫৪৭ জন। মোট পরিবার ২,৩৮৬টি।

## অবস্থান ও সীমানা
ফটিকছড়ি উপজেলার সর্ব-পূর্বে খিরাম ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২১ কিলোমিটার। এ ইউনিয়নের পশ্চিমে লেলাং ইউনিয়ন, নানুপুর ইউনিয়ন, বক্তপুর ইউনিয়ন ও ধর্মপুর ইউনিয়ন; দক্ষিণে রাউজান উপজেলার হলদিয়া ইউনিয়ন; পূর্বে রাউজান উপজেলার হলদিয়া ইউনিয়ন ও রাঙ্গামাটি জেলার কাউখালী উপজেলার ফটিকছড়ি ইউনিয়ন এবং উত্তরে খাগড়াছড়ি জেলার লক্ষ্মীছড়ি উপজেলার বর্মাছড়ি ইউনিয়ন অবস্থিত।

## প্রশাসনিক কাঠামো
খিরাম ইউনিয়ন ফটিকছড়ি উপজেলার আওতাধীন ২১নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ফটিকছড়ি থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এটি *প্রেমপুর*, *মগকাটা*, *পশ্চিম খিরাম* ও *জঙ্গল খিরাম* এ ৪টি মৌজায় বিভক্ত।

এ ইউনিয়নের গ্রামগুলো হল:
* পশ্চিম খিরাম
* উত্তর খিরাম
* জঙ্গল খিরাম
* হচ্ছারঘাট
* প্রেমপুর
* গামরিতলা (আংশিক)
* বিলাইছড়ি
* মগকাটা
* বড়ইতলী

## শিক্ষা ব্যবস্থা
২০১১ সালের আদমশুমারি অনুযায়ী খিরাম ইউনিয়নের সাক্ষরতার হার ৪৯.৭%। এ ইউনিয়নে ১টি মাধ্যমিক বিদ্যালয়, ২টি দাখিল মাদ্রাসা ও ৩টি প্রাথমিক বিদ্যালয় রয়েছে।

### শিক্ষা প্রতিষ্ঠান
;মাধ্যমিক বিদ্যালয়
খিরাম আজিজিয়া সুলতানুল উলুম মাদ্রাসা
* খিরাম উচ্চ বিদ্যালয়

;মাদ্রাসা
* খিরাম কাদেরিয়া মঈনিয়া দাখিল মাদ্রাসা
* নুরুল উলুম আহমদিয়া রেজভিয়া দাখিল মাদ্রাসা

;প্রাথমিক বিদ্যালয়
* খিরাম আবু হানিফা (রহ.) সরকারি প্রাথমিক বিদ্যালয়
* খিরাম সরকারি প্রাথমিক বিদ্যালয়
* বড়ইতলী পাড়া বেসরকারি প্রাথমিক বিদ্যালয় 
* দক্ষিণ খিরাম সরকারি প্রাথমিক বিদ্যালয়

## যোগাযোগ ব্যবস্থা
খিরাম ইউনিয়নে যোগাযোগের প্রধান সড়ক হল খিরাম-নানুপুর সড়ক। প্রধান যোগাযোগ মাধ্যম সিএনজি চালিত অটোরিক্সা।

## খাল ও নদী
খিরাম ইউনিয়নের উপর দিয়ে প্রবাহিত হচ্ছে সর্ত্তার খাল ও বিনাজুরী খাল।

## দর্শনীয় স্থান
* খিরাম পাহাড়
* সত্তা খাল

## জনপ্রতিনিধি
* বর্তমান চেয়ারম্যান: মোহাম্মদ সোহরাব হোসাইন

## উল্লেখযোগ্য ব্যক্তি

## আরও দেখুন
* ফটিকছড়ি থানা
* ফটিকছড়ি উপজেলা
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:ফটিকছড়ি উপজেলার ইউনিয়ন
পাওলো জেন্তিলোনি

**পাওলো জেন্তিলোনি সিল্ভেরি** (; born 22 November 1954) একজন প্রখ্যাত রাজনীতিবিদ যিনি ১২ ডিসেম্বর ২০১৬ থেকে ইতালির প্রধানমন্ত্রী হিসাবে নিযুক্ত রয়েছেন। 

## তথ্যসূত্র

## বহিঃসংযোগ
* Presidente del Consiglio dei Ministri 
* Official page at the Italian Chamber of Deputies

|-

|-

|-

|-

|-

বিষয়শ্রেণী:১৯৫৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইতালির প্রধানমন্ত্রী
বিষয়শ্রেণী:ইতালির পররাষ্ট্রমন্ত্রী
বিষয়শ্রেণী:রোমের রাজনীতিবিদ
জেভিয়ের উডস

**অস্টিন ওয়াটসন** (জন্ম: সেপ্টেম্বর ৪, ১৯৮৬) হলেন একজন মার্কিন পেশাদার কুস্তিগির, যিনি বর্তমানে ডাব্লিউডাব্লিউইর সাথে সংযুক্ত রয়েছেন। সেখানে তিনি ডাব্লিউডাব্লিউই র ব্র্যান্ডে **জেভিয়ের উডস** নামে কুস্তি করেন। তিনি বর্তমানে দ্য নিউ ডে এর সদস্য, যেখানে তার সাথে রয়েছে বিগ ই এবং কফি কিংস্টন।

## চ্যাম্পিয়নশিপ ও অর্জন

***ডীপ সাউথ রেসলিং**
**ডিএসডাব্লিউ হেভিওয়েট চ্যাম্পিয়নশিপ (১ বার)
***ইস্ট কোস্ট রেসলিং অ্যাসোসিয়েশন**
**ইসিডাব্লিউএ সুপার ৮ চ্যাম্পিয়নশিপ টুর্নামেন্ট (২০১০)
***[[ফ্লোরিডা চ্যাম্পিয়নশিপ রেসলিং]]**
**এফসিডাব্লিউ ফ্লোরিডা ট্যাগ টিম চ্যাম্পিয়নশিপ (১ বার)–ওয়েস ব্রিসকোর সাথে
***এনডাব্লিউএ এনার্চি**
**এনডাব্লিউএ এনার্চি ট্যাগ টিম চ্যাম্পিয়নশিপ (১ বার)–হেইডেন ইয়াং-এর সাথে
**সবচেয়ে জনপ্রিয় কুস্তিগির (২০০৬)
****[[প্রো রেসলিং ইলাস্ট্রেটেড]]***
**বর্ষসেরা ট্যাগ টিম (২০১৫, ২০১৬) 
**২০১৬ সালে পিডাব্লিউআই ৫০০-এ সেরা ৫০০ জন একক কুস্তিগিরের মধ্যে ৫৮ তম।
***[[ইমপ্যাক্ট রেসলিং|টোটাল ননস্টপ অ্যাকশন রেসলিং]]**
**টিএনএ ওয়ার্ল্ড ট্যাগ টিম চ্যাম্পিয়নশিপ (১ বার)–জে লিথলের সাথে

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৮৬-এ জন্ম
বিষয়শ্রেণী:মার্কিন পুরুষ পেশাদার কুস্তিগির
বিষয়শ্রেণী:জর্জিয়া (মার্কিন অঙ্গরাজ্যের) ইউটিউবার
বিষয়শ্রেণী:২১শ শতাব্দীর পেশাদার কুস্তিগির
বিষয়শ্রেণী:আফ্রিকান-মার্কিন পুরুষ পেশাদার কুস্তিগির
বিষয়শ্রেণী:কিং অব দ্য রিং প্রতিযোগিতার বিজয়ী
বিষয়শ্রেণী:এনএক্সটি ট্যাগ টিম চ্যাম্পিয়ন
বিষয়শ্রেণী:ডাব্লিউডাব্লিউই স্ম্যাকডাউন ট্যাগ টিম চ্যাম্পিয়ন
বিষয়শ্রেণী:২১শ শতাব্দীর পুরুষ পেশাদার কুস্তিগির
বিষয়শ্রেণী:২১শ শতাব্দীর মার্কিন পেশাদার কুস্তিগির
বিষয়শ্রেণী:আফ্রিকান-মার্কিন পেশাদার কুস্তিগির
ভিক্টর (কুস্তিগির)

**এরিক থম্পসন** (জন্ম: ডিসেম্বর ৪, ১৯৮০) হলেন একজন কানাডিয়ান পেশাদার কুস্তিগির। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে দ্য এসেনশন ট্যাগ টিমে **ভিক্টর** নামে কুস্তি করেন।

## তথ্যসূত্র

## বহিঃসংযোগ

*
*
*

বিষয়শ্রেণী:জীবিত ব্যক্তি
বিষয়শ্রেণী:১৯৮০-এ জন্ম
বিষয়শ্রেণী:২১শ শতাব্দীর পেশাদার কুস্তিগির
বিষয়শ্রেণী:এনএক্সটি ট্যাগ টিম চ্যাম্পিয়ন
বিষয়শ্রেণী:২১শ শতাব্দীর কানাডীয় পেশাদার কুস্তিগির
বিষয়শ্রেণী:২১শ শতাব্দীর কানাডীয় পুরুষ ক্রীড়াবিদ
বিষয়শ্রেণী:কানাডীয় পুরুষ পেশাদার কুস্তিগির
বিষয়শ্রেণী:২০শ শতাব্দীর পুরুষ পেশাদার কুস্তিগির
বিষয়শ্রেণী:২১শ শতাব্দীর পুরুষ পেশাদার কুস্তিগির
শন স্পেয়ার্স

**রোনাল্ড উইলিয়াম আরনেইল** (জন্ম: ফেব্রুয়ারি ১৯, ১৯৮১) হলেন একজন কানাডিয়ান পেশাদার কুস্তিগির। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে **টাই ডিলিঞ্জার** নামে কুস্তি করেন।

## তথ্যসূত্র

## বহিঃসংযোগ

*

বিষয়শ্রেণী:জীবিত ব্যক্তি
বিষয়শ্রেণী:১৯৮১-এ জন্ম
বিষয়শ্রেণী:পেশাদার কুস্তির প্রশিক্ষক
বিষয়শ্রেণী:টুইচ স্ট্রিমার
বিষয়শ্রেণী:২১শ শতাব্দীর পেশাদার কুস্তিগির
বিষয়শ্রেণী:২১শ শতাব্দীর কানাডীয় পেশাদার কুস্তিগির
বিষয়শ্রেণী:২১শ শতাব্দীর কানাডীয় পুরুষ ক্রীড়াবিদ
বিষয়শ্রেণী:এনএক্সটি নর্থ আমেরিকান চ্যাম্পিয়ন
বিষয়শ্রেণী:কানাডীয় পুরুষ পেশাদার কুস্তিগির
বিষয়শ্রেণী:২১শ শতাব্দীর পুরুষ পেশাদার কুস্তিগির
জেগারট্রোপেন

**জেগারট্রোপেন** (দ্য হান্টার ট্রুপ) হচ্ছে নরওয়েজীয় প্রতিরক্ষা মন্ত্রণালয়ের বিশেষ অপারেশন বাহিনী ইউনিট যা সশস্ত্র বাহিনীর একটি বিশেষ নারী কমান্ডো বিভাগ। এটি ২০১৪ সালে প্রতিষ্ঠিত হয়েছিল।
## পটভূমি
১৯৮০ সালের মাঝামাঝি সময়ে নারীরা যুদ্ধক্ষেত্রে অংশগ্রহণ শুরু করে  এবং ২০১৫ সালের জানুয়ারিতে সম্প্রসারিত হয় নারীদের বাধ্যতামূলক সামরিক সেবা।. নরওয়েজিয়ান সশস্ত্র বাহিনীর ২০২০ সালের মধ্যে সশস্ত্র বাহিনীতে ২০ শতাংশ মহিলা সদস্যপদ বৃদ্ধির একটি নির্দিষ্ট লক্ষ্য রয়েছে।  আফগানিস্তানে যুদ্ধ শুরু হওয়ার পর কমান্ডাররা নারীদের বিশেষ অপারেশন বাহিনীর প্রয়োজনীয়তা অনুভব করে, যে সমাজে কিনা নারীদের সাথে পুরুষের সরাসরি কথা বলতে নিষেধ রয়েছে এমন সমাজে  তাদের আটক এবং আটক রাখার জন্য নারীদের সাথে সরাসরি যোগাযোগ রক্ষা করতে সক্ষম হবে এমন নারী দলের প্রয়োজন পড়ে।  নারীরা পূর্বে বিশেষ বাহিনীর জন্য যোগ্য ছিল, কিন্তু প্রশিক্ষণের জন্য কেউ নির্বাচিত হয়নি। 
## ইতিহাস
২০১৩ সালের মার্চ মাসের শুরুতেই "তন্দ্রা" কোড নামের পরিকল্পনা করা হয়, যা ফোর্সভেহার্স স্পেসিয়ালকম্পান্ডার সাবেক ও বর্তমান প্রধান ইরিক জোহান ক্রিসস্টোফারসেন এবং তার ছোট ভাই ফ্রেড আর্নফিন ক্রিস্টফারসেন এবং প্রথম শ্রেণীর জুন ২০১৪ সালে একটি পরীক্ষামূলক ভিত্তিতে প্রশিক্ষণ শুরু হয়। সেই বছরে ৩০০ জনেরও বেশি আবেদনকারী ছিল, যাদের মধ্যে ১০জন প্রশিক্ষণে উত্তীর্ণ  হয়েছিল; ২০১৬ সালে ১১জন উত্তীর্ণ হয়  অধিকাংশই খেলোয়াড় যারা স্কুলের ক্রীড়াগুলির মধ্যে পারদর্শী। 
জেগারট্রোপেন ২০১৬ সালে নরওয়েজিয়ান ব্রডকাস্টিং কর্পোরেশন (এনআরকে) ডকুমেন্টারির একটি বিষয় ছিল, Jenter for Norge (নরওয়ের জন্য মেয়েরা), যার জন্য একটি ক্যামেরা ক্রু তাদের প্রশিক্ষণের প্রায় পুরো বছরের প্রশিক্ষণ অনুসরণ করে। নরওয়েজিয়ান আর্মড ফোর্সেস  এই বাহিনীর নারীদের শনাক্ত করা বন্ধ করতে তাদের পরিচয় লুকিয়ে রাখে ও মুখ ঢেকে রাখে।

## নির্বাচন এবং প্রশিক্ষণ
প্রার্থীদের মনোভাব এবং শারীরিক ফিটনেসের ভিত্তিতে নির্বাচন করা হয়, সর্বনিম্ন মান হচ্ছে: এক থেকে পাঁচটি পুল আপ; ২০ ধাক্কা আপ; ৩৫ মিনিট বা তার কম সময়ে সিট-আপ; ২০ টি মৃতদেহ; ৮ মিনিট বা তার কম সময়ে ২০০ মিটার (৬৬) ফুট) সাঁতার; এবং ৫৪-মিনিট বা তার কম সময়ের মধ্যে ১৫ কিলোগ্রাম (৩৩ লেব) বহন করে ৭ কিলোমিটার (৪.৩ মাইল) রাস্তা চালান। 
প্রশিক্ষণ এক বছর স্থায়ী হয় এবং সামান্য বিশ্রাম, খাদ্য বা জল এবং অস্ত্র ব্যবহার, মরুভূমিতে বেঁচে থাকা, শীতকালীন অপারেশন, প্যারাশুটিং, শহুরে এবং হাত থেকে হাত যুদ্ধ এবং আক্রমণাত্মক ড্রাইভিং সঙ্গে দীর্ঘ মার্চ যা একটি "নরকে সপ্তাহের" অন্তর্ভুক্ত। কোর্সটি সম্পন্ন করার জন্য, প্রশিক্ষণার্থীরা বনের মধ্য দিয়ে ১৫ থেকে ২৫ কিমি (৯ মাইল) পূর্ণ গিয়ারে সক্ষম হতে হবে; দুই মিনিটের মধ্যে ৫০ টি সিট-আপ সঞ্চালন, ছয়টি পুল-আপ এবং ৪০ টি পোশ-আপ; ৩ কিলোমিটার (১.৯ মাইল) ১৩ মিনিটের বা তার কম সময়ে চালান; এবং ১১ মিনিট বা তার কমপক্ষে ৪০০ মিটার (১৩০০ ফুট) সাঁতার, প্রথম ২৫ মিটার ডুবোজাহাজ। প্রথম বছরে, প্রশিক্ষণার্থীরা দ্বিতীয় বিশ্বযুদ্ধের অপারেশন গুয়ানসাইডের সময়ের মতো এসএফ হাইড্রো ডুবোয়। প্রশিক্ষনার্থীদের এলারুমের টেরিংমোনের সেনা ক্যাম্পে প্রশিক্ষণ দেয়া হয়।

## তথ্যসূত্র

## বহিঃসংযোগ
*Official website 
*

বিষয়শ্রেণী:নরওয়ে
বিষয়শ্রেণী:সামরিক বাহিনী
ঘসেটি বেগম

**নবাবজাদী মেহের উন নিসা বেগম**, যিনি **ঘসেটি বেগম** নামেই অধিক পরিচিত, ১৭৪০ থেকে ১৭৫৮ সাল পর্যন্ত বাংলা, বিহার এবং ওড়িশার নবাব আলীবর্দী খানের বড় মেয়ে।

## প্রথম জীবন
ঘসেটি বেগমের বিবাহ হয়েছিল নওয়াজিস মুহম্মদ শাহমাত জং-এর সাথে এবং যিনি (শাহমাত জংকে) ঢাকার নায়েব নাজিম নিযুক্ত হয়েছিলেন। নিঃসন্তান হওয়ায় নওয়াজিস-ঘসেটি দম্পতি সিরাজউদ্দৌলার কনিষ্ঠ ভাইকে (একরামউদ্দৌলা) কে পালক পুত্র হিসেবে গ্রহণ করেছিলেন। কিন্তু একরামউদ্দৌলা তরুণ বয়সে গুটিবসন্তে মারা যায়। এর পরে নওয়াজিশ মুহাম্মদ দুঃখে কষ্টে মারা যান। ঘসেটি বেগম উত্তরাধিকার সূত্রে তার স্বামীর কাছ থেকে প্রচুর পরিমাণে ধন সম্পদ পান।

## সিরাজউদ্দৌলার বিরুদ্ধে ষড়যন্ত্র
নবাব আলীবর্দী খানের মৃত্যুর পরে, ঘসেটি বেগম চেষ্টা করছিলেন দ্বিতীয় বোন মায়মুনা বেগম ওরফে শাহ বেগমের পুত্র শওকত জঙ্গকে সিংহাসনে বসানোর। কিন্তু সিরাজউদ্দৌলা বাংলার ক্ষমতা আরোহণ করতে সমর্থ হন। সিরাজুদ্দৌলার ঘনিষ্ঠ সহযোগী ও ঢাকার প্রশাসক ফিরোজ উদ্দিন সরদার ও আগাবাকের খান কে ষড়যন্ত্র করে ১৭৫৩ সালে ঢাকা নবাব বাড়িতে শহীদ করা হয়, কারণ তারা সিরাজুদ্দৌলার হয়ে কাজ করতেন । অবশেষে, তিনি নবাব আলীবর্দী খানের সেনাপতি মীর জাফর, ব্যবসায়ী জগৎ শেঠ এবং উমিচাঁদের সঙ্গে গোপনে ষড়যন্ত্র করেন। পলাশীর যুদ্ধে সিরাজউদ্দৌলা পরাজিত হন এবং ইংরেজরা মীর জাফরকে নবাব বানান।

## মৃত্যু
১৭৫৭ সালে পলাশীর যুদ্ধে সিরাজউদ্দৌলার পতনের পর মীর জাফর, ঘসেটি বেগমকে ঢাকার জিনজিরা প্রাসেদে অন্তরীণ করেন। কিন্তু ঘসেটিকে বিপদজনক শত্রু মনে করে, মীর জাফর পুত্র মীরন তাকে ১৭৬০ সালে মুর্শিদাবাদ ফেরত নিয়ে আসার আদেশ দেন। । কথিত আছে, মুর্শিদাবাদ ফেরার পথে বুড়িগঙ্গা নদীতে তার সলিল সমাধি ঘটে।

## আরও দেখুন
* বাংলার ইতিহাস
* বাংলাদেশের ইতিহাস
* ভারতের ইতিহাস
* পলাশীর যুদ্ধ

## তথ্যসূত্র

বিষয়শ্রেণী:বাংলার ইতিহাস
বিষয়শ্রেণী:মধ্যযুগীয় ভারত
বিষয়শ্রেণী:বাংলার নবাব
বিষয়শ্রেণী:ভারতীয় শিয়া মুসলিম
বিষয়শ্রেণী:১৮শ শতাব্দীর ভারতীয় নারী
বিষয়শ্রেণী:মুর্শিদাবাদ জেলার ব্যক্তি
গুইমারা ইউনিয়ন

**গুইমারা** বাংলাদেশের খাগড়াছড়ি জেলার অন্তর্গত গুইমারা উপজেলার একটি ইউনিয়ন।

## অবস্থান ও সীমানা
গুইমারা উপজেলার সর্ব-উত্তরে গুইমারা ইউনিয়নের অবস্থান। এ ইউনিয়নের দক্ষিণে হাফছড়ি ইউনিয়ন ও রামগড় উপজেলার পাতাছড়া ইউনিয়ন, পশ্চিমে মাটিরাঙ্গা উপজেলার মাটিরাঙ্গা ইউনিয়ন, উত্তরে মাটিরাঙ্গা পৌরসভা ও মাটিরাঙ্গা উপজেলার মাটিরাঙ্গা ইউনিয়ন এবং পূর্বে মহালছড়ি উপজেলার মাইসছড়ি ইউনিয়ন অবস্থিত।

## জনসংখ্যার উপাত্ত
২০২২ সালের পরিসংখ্যান অনুযায়ী ইউনিয়নের জনসংখ্যা ১৮,২৮৮জন। এর মধ্যে ৭,৪৭০জন হিন্দু, ৬,৩২৮জন বৌদ্ধ, ৪,৪৫৭জন মুসলিম, ২১জন খ্রিস্টান ও ১২জন অন্যান্য ধর্মের অনুসারী।

নৃতাত্ত্বিকভাবে ৬,৪১৮ জন বাঙালি, ৪,৭৩৮ জন‌ মারমা, ৫,৯৪১ জন ত্রিপুরা, ১,১৭০ জন চাকমা ও ২১ জন অন্যান্য।

## শিক্ষা
* গুইমারা সরকারি কলেজ
* গুইমারা সরকারি মডেল উচ্চ বিদ্যালয়
## প্রশাসনিক কাঠামো
গুইমারা ইউনিয়ন ছিল মাটিরাঙ্গা উপজেলার আওতাধীন ৭নং ইউনিয়ন পরিষদ। বর্তমানে এটি গুইমারা উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম গুইমারা থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।

## আরও দেখুন
* গুইমারা উপজেলা
* গুইমারা থানা
* খাগড়াছড়ি জেলা

## তথ্যসূত্র

## বহিঃসংযোগ

বিষয়শ্রেণী:গুইমারা উপজেলার ইউনিয়ন
শালতোড়া নেতাজী সেন্টিনারী কলেজ

**শালতোড়া নেতাজী সেন্টিনারী কলেজ** হল পশ্চিমবঙ্গের বাঁকুড়া জেলার শালতোড়া শহরে অবস্থিত একটি সাধারণ ডিগ্রি কলেজ। ২০০১ সালে প্রতিষ্ঠিত এই কলেজটি কলা বিভাগে স্নাতক পাঠক্রম অনুসারে পঠনপাঠন হয়। কলেজটি বাঁকুড়া বিশ্ববিদ্যালয় কর্তৃক অনুমোদিত।

## ইতিহাস
শালতোড়া ও পার্শ্ববর্তী এলাকাগুলিতে উচ্চশিক্ষার প্রসারের উদ্দেশ্যে শালতোড়া নেতাজি শতবার্ষিকী মহাবিদ্যালয় প্রতিষ্ঠিত হয়। উক্ত অঞ্চলে এই ধরনের একটি ডিগ্রি কলেজ ছিল দীর্ঘদিনের দাবি। ১৯৯৭ সালে একটি সাধারণ সভায় কলেজ প্রতিষ্ঠার সিদ্ধান্ত গ্রহণ করা হয়। ২০০১-০২ শিক্ষাবর্ষ থেকে ৫৮ জন ছাত্রছাত্রী নিয়ে বর্ধমান বিশ্ববিদ্যালয় কর্তৃক অনুমোদিত এই কলেজটি চালু হয়। প্রথম দিকে শালতোড়ার ড. বি. সি. বিদ্যাপীঠে এই কলেজের ক্লাস নেওয়া হত। ২০০১ সালে শালতোড়া-মেজিয়া বাস রাস্তার ধারে নিজস্ব নতুন ভবনে কলেজটি উঠে আসে। ১৯৯৭ সালটি ছিল নেতাজি সুভাষচন্দ্র বসুর জন্মশতবর্ষ। এই কারণে কলেজটির নামকরণ তার নামানুসারেই করা হয়। বর্তমানে কলেজটি বাঁকুড়া বিশ্ববিদ্যালয় কর্তৃক অনুমোদিত।

## বিভাগ
শালতোড়া নেতাজি শতবার্ষিকী মহাবিদ্যালয়ে কলা বিভাগে স্নাতক স্তরে সাম্মানিক ও সাধারণ পাঠক্রম অনুসারে পঠনপাঠন হয়:

### সাধারণ পাঠক্রম

### সাম্মানিক পাঠক্রম

## স্বীকৃতি
শালতোড়া নেতাজি শতবার্ষিকী মহাবিদ্যালয় বিশ্ববিদ্যালয় মঞ্জুরি কমিশন (ইউজিসি) কর্তৃক স্বীকৃত।

## তথ্যসূত্র

## বহিঃসংযোগ
*Saltora Netaji Centenary College

বিষয়শ্রেণী:বাঁকুড়া জেলার বিশ্ববিদ্যালয় ও কলেজ
বিষয়শ্রেণী:বাঁকুড়া বিশ্ববিদ্যালয়ের অধিভুক্ত কলেজ
বিষয়শ্রেণী:২০০১-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:২০০১-এ পশ্চিমবঙ্গে প্রতিষ্ঠিত
বিষয়শ্রেণী:পশ্চিমবঙ্গের বিশ্ববিদ্যালয় ও কলেজ
থমাস স্টারজল

**থমাস আর্ল স্টারজল** (১১ মার্চ, ১৯২৬ – ৪ মার্চ, ২০১৭) ছিলেন একজন মার্কিন ডাক্তার, গবেষক এবং অঙ্গ প্রতিস্থাপনে একজন বিশেষজ্ঞ। তিনি প্রথম মানব যকৃত প্রতিস্থাপন করেন। প্রায়ই তাকে আধুনিক প্রতিস্থাপনবিদ্যার জনক বলা হয়।

## জীবন-বৃত্তান্ত

### প্রথম জীবন

স্টারজল ১১ মার্চ, ১৯২৬ এ লে মার্স, আইওয়া তে জন্মগ্রহণ করেন। তিনি সংবাদ সম্পাদক ও বৈজ্ঞানিক কল্পকাহিনী লেখক রোমান ফ্রেডরিক স্টারজল এবং শিক্ষিকা ও সেবিকা আনা লরা ফিটসজেরাল্ড এর সন্তান। তিনি চার ভাইবোনের মধ্যে দ্বিতীয় ছিলেন। বাল্যকালে ধর্মযাজক হওয়ার ইচ্ছা থাকলেও ১৯৪৭ সালে তার মা ব্রেস্ট ক্যান্সারে মারা যাবার পর তিনি তার লক্ষ্য পরিবর্তন করেন।

## তথ্যসূত্র

বিষয়শ্রেণী:১৯২৬-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:যকৃত শল্যচিকিৎসক
বিষয়শ্রেণী:পিটসবার্গ বিশ্ববিদ্যালয়ের শিক্ষক
গোল্ড হুগো পুরস্কার

**গোল্ড হুগো পুরস্কার** শিকাগো আন্তর্জাতিক চলচ্চিত্র উৎসবের প্রদত্ত সর্বোচ্চ পুরস্কার। প্রতি বছর উৎসবের শ্রেষ্ঠ চলচ্চিত্রের জন্য এই পুরস্কার প্রদান করা হয়।
 
## গোল্ড হুগো বিজয়ী

## আরও দেখুন
* পালমে দোর
* গোল্ডেন লায়ন

## তথ্যসূত্র

## বহিঃসংযোগ
* দাপ্তরিক ওয়েবসাইট

বিষয়শ্রেণী:শিকাগো আন্তর্জাতিক চলচ্চিত্র উৎসব
বিষয়শ্রেণী:সেরা চলচ্চিত্র পুরস্কার
বড়জোড়া কলেজ

**বড়জোড়া কলেজ** হল পশ্চিমবঙ্গের বাঁকুড়া জেলার বড়জোড়া শহরে অবস্থিত একটি সাধারণ ডিগ্রি কলেজ। ১৯৮৫ সালে প্রতিষ্ঠিত এই কলেজটিতে কলা ও বাণিজ্য বিভাগে স্নাতক পাঠক্রম চালু রয়েছে। কলেজটি বাঁকুড়া বিশ্ববিদ্যালয় কর্তৃক অনুমোদিত।

বড়জোড়া কলেজের বিভাগগুলি হল: বাংলা, ইংরেজি, ইতিহাস, রাষ্ট্রবিজ্ঞান, দর্শন, সংস্কৃত ও ভূগোল (সাম্মানিক) ও অর্থনীতি (সাধারণ)। 

কলেজটি বিশ্ববিদ্যালয় মঞ্জুরি কমিশন (ইউজিসি) কর্তৃক স্বীকৃত। ২০১৬ সালে ন্যাশানাল অ্যাসেসমেন্ট অ্যান্ড অ্যাক্রেডিটেশন কাউন্সিল (ন্যাক) এই কলেজটিকে "খ" গ্রেড প্রদান করে।

## তথ্যসূত্র

বিষয়শ্রেণী:বাঁকুড়া জেলার বিশ্ববিদ্যালয় ও কলেজ
বিষয়শ্রেণী:বাঁকুড়া বিশ্ববিদ্যালয়ের অধিভুক্ত কলেজ
বিষয়শ্রেণী:১৯৮৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৮৫-এ পশ্চিমবঙ্গে প্রতিষ্ঠিত
বিষয়শ্রেণী:পশ্চিমবঙ্গের বিশ্ববিদ্যালয় ও কলেজ
বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
জামনগর ইউনিয়ন

২ নং **জামনগর ইউনিয়ন** পরিষদ কার্যালয়টি জামনগর ইউনিনের ১ নং ওয়ার্ডেও জামনগর মৌজায় অবস্থিত। উত্তরে কাফুরিয়া দক্ষিণে অাঁড়ানী পূর্বদিকে পাঁকা ও বাগাতিপাড়া এবং পশ্চিমে নিম পাড়া ইউনিয়ন দ্বারা পরিবেষ্ঠিত। এর আয়তন ১২ বর্গকি:মি।
শ্রেষ্ঠ অভিনেত্রীর জন্য সিলভার হুগো পুরস্কার

**শ্রেষ্ঠ অভিনেত্রীর জন্য সিলভার হুগো পুরস্কার** শিকাগো আন্তর্জাতিক চলচ্চিত্র উৎসবের প্রদত্ত পুরস্কার। প্রতি বছর উৎসবের প্রতিযোগিতা বিভাগে অংশগ্রহণকারী চলচ্চিত্রের শ্রেষ্ঠ অভিনেত্রীদের জন্য এই পুরস্কার প্রদান করা হয়।

## বিজয়ী অভিনেত্রী

## তথ্যসূত্র

## বহিঃসংযোগ
* দাপ্তরিক ওয়েবসাইট

বিষয়শ্রেণী:শিকাগো আন্তর্জাতিক চলচ্চিত্র উৎসব
বিষয়শ্রেণী:সেরা অভিনেত্রীর জন্য চলচ্চিত্র পুরস্কার
বিষয়শ্রেণী:সেরা অভিনেত্রী বিভাগে চলচ্চিত্র পুরস্কার
বিষয়শ্রেণী:পুরস্কার অনুযায়ী চলচ্চিত্রের তালিকা
চেন্নাই গাণিতীয় প্রতিষ্ঠান

**চেন্নাই গাণিতীয় প্রতিষ্ঠান** (ইংরেজি: Chennai Mathematical institute; সংক্ষেপেঃ CMI) হল ভারতের চেন্নাইতে অবস্থিত একটি শিক্ষা ও গবেষণা প্রতিষ্ঠান। এই প্রতিষ্ঠানটির প্রতিষ্ঠা হয়েছিল ১৯৮৯ সালে, SPIC বিজ্ঞান ফাউণ্ডেশনের দ্বারা। অঙ্কশাস্ত্রের উচ্চ পর্যায়ের গবেষণা ছাড়াও এখানে পদার্থবিজ্ঞান, গণিতবিজ্ঞান ও সাংগণনিক বিজ্ঞান-এর স্নাতক ও স্নাতকোত্তর পাঠ্যক্রমের ব্যবস্থা আছে। এই প্রতিষ্ঠানটি মুখ্যত বীজগাণিতিক জ্যামিতির উপর করা গবেষণার জন্য বিখ্যাত।

প্রথমে এই প্রতিষ্ঠানটি চেন্নাইয়ের টি. শহরে ছিল, যদিও পরে সিরুসেরির ক্যাম্পাসে ২০০৫ সালের অক্টোবরে স্থানান্তরিত হয়।

২০০৬ সালের ডিসেম্বর মাসে UGC Act 1956 র Section 3 র অধীনে প্রতিষ্ঠানটি ডিমড বিশ্ববিদ্যালয়-এর পর্যায় লাভ করে।

## ইতিহাস

এই প্রতিষ্ঠানটি প্রথমে স্কুল অব ম্যাথম্যাটিকস হিসেবে ১৯৮৯ সালে 
SPIC সায়েন্স ফাউণ্ডেশনের দ্বারা প্রতিষ্ঠা হয়েছিল। ১৯৯৬ সালে প্রতিষ্ঠানটি একটি স্বাধীন প্রতিষ্ঠান হিসেবে প্রতিষ্ঠা লাভ করে এবং এর নাম পরিবর্তন করে SPIC ম্যাথম্যাটিক্যাল ইনষ্টিটিউট করা হয়। ১৯৯৮ সালে পুনরায় এর নাম পরিবর্তন করে বর্তমানের নামটি রাখা হয়।

জন্মলগ্ন থেকেই এখানে গণিত ও সাংগণনিক বিজ্ঞান বিষয়ে পি এইচ ডি ডিগ্রীর ব্যবস্থা ছিল। ১৯৯৮ সালে এখানে স্নাতক ও স্নাতকোত্তর পর্যাযে়র পাঠ্যক্রমের ব্যবস্থা করা হয়।

২০১০ সাল থেকে এখানে এর অধ্যাপকদের অধীনে বিভিন্ন বিষয়ের গবেষণার জন্য ভারতের ৩০ জন ছাত্রকে ফেলোশিপ প্রদানের প্রক্রিয়াটি আরম্ভ করা হয়।

## পাঠ্যক্রম
এখানে সাংগণনিক বিজ্ঞান, গণিত ও পদার্থ বিজ্ঞান-এ পি এইচ ডিগ্রীর ব্যবস্থা আছে। সেজন্য এখানে অংশকালীন হিসেবে পি এইচ ডিগ্রীর করার ব্যবস্থা রাখা হয়েছে।

তদুপরি, পদার্থ বিজ্ঞান, গণিত-এর স্নাতক ও স্নাতকোত্তর পর্যায়ের পাঠ্যক্রমের ব্যবস্থা আছে। প্রত্যেক শ্রেণীর ছাত্রসংখ্যা ৫ থেকে ২৫ এবং সর্বমোট ছাত্র প্রায় ১০০-১২৫; অধ্যাপক ৪০ থেকে ৫০ জন।

## ভর্তির প্রক্রিয়া

এক সর্বভারতীয় পর্যায়ের প্রবেশিকা পরীক্ষার মাধ্যমে প্রত্যেকটি বিষয়ের নামভর্তিকরণ প্রক্রিয়া হয়। প্রত্যেক বর্ষের ফেব্রুয়ারি থেকে মার্চ-এর ভিতর বিজ্ঞাপন প্রকাশিত হয়। মে মাসের শেষদিকে প্রবেশিকা পরীক্ষাটি অনুষ্ঠিত হয় এবং জুনের শেষে ফলাফল প্রকাশ করা হয়।

যেসব ছাত্রছাত্রী সর্বভারতীয় গণিত অলিম্পিয়াড পরীক্ষায় উত্তীর্ণ হয় তাদের জন্য  গণিত ও সাংগণনিক বিজ্ঞান বিষয়ের স্নাতক পাঠ্যক্রমের জন্য সর্বপ্রথম নামভর্তির সুযোগ থাকে। অন্যদিকে, সর্বভারতীয় পদার্থ বিজ্ঞান অলিম্পিয়াডের উত্তীর্ণ সকলের জন্য পদার্থ বিজ্ঞান-এর স্নাতক পর্যায়-এর পাঠ্যক্রমে এই ব্যবস্থা উপলব্ধ। অবশ্য এই সুবিধার জন্য ছাত্ররা মার্চ মাসে নিজে থেকে আবেদন করা জরুরী।
## তথ্যসূত্র

## বহিঃসংযোগ

* CMI homepage
* News story: CMI gets its own campus
* Cover story for ''India Today'': "From preaching to practice"
* CMI in SIPCOT IT Park map

বিষয়শ্রেণী:ভারতের শিক্ষাপ্রতিষ্ঠান
বিষয়শ্রেণী:ভারতীয় গণিত
বিষয়শ্রেণী:চেন্নাইয়ের বিশ্ববিদ্যালয়
বিষয়শ্রেণী:১৯৮৯-এ প্রতিষ্ঠিত শিক্ষাপ্রতিষ্ঠান
গোরা (উপন্যাস)

**গোরা** রবীন্দ্রনাথ ঠাকুরের একটি উপন্যাস। এটি ১৮৮০-এর দশকে ব্রিটিশ রাজত্বকালের সময়কার কলকাতার পটভূমিতে লেখা। এটি লেখার ক্রমে পঞ্চম এবং রবীন্দ্রনাথের তেরোটি উপন্যাসের মধ্যে সবচেয়ে দীর্ঘতম। এটি রাজনীতি এবং ধর্ম নিয়ে দার্শনিক বিতর্কে সমৃদ্ধ উপন্যাস। উপন্যাসে মুক্তি, সর্বজনীনতা, ভ্রাতৃত্ব, লিঙ্গ, নারীবাদ, বর্ণ, শ্রেণি, ঐতিহ্য বনাম আধুনিকতা, নগর অভিজাত বনাম গ্রামীণ কৃষক, ঔপনিবেশিক শাসন, জাতীয়তাবাদ এবং ব্রাহ্মসমাজ নিয়ে লেখা রয়েছে।উপন্যাসের প্রধান চরিত্র হিসেবে চোখে পরে  - গোরা।

## বিষয়
গোরা উপন্যাস দুই প্রেমিক জুটির দুটি সমান্তরাল প্রেমের গল্প নিয়ে গঠিত: গোরা এবং সুচরিতা, বিনয় এবং ললিতা। এতে উনিশ শতকের শেষদিকে ভারতে প্রচলিত সামাজিক ও রাজনৈতিক সমস্যার পটভূমিতে তাদের আবেগপূর্ণ ক্রমবিকাশ দেখানো হয়েছে।

## অন্যান্য বিনোদনে গ্রহণ
উপন্যাস অবলম্বনে পরিচালক নরেশ মিত্র ১৯৩৮ সালে একই নামে একটি বাংলা চলচ্চিত্র নির্মাণ করেছিলেন। পরিচালক শুক্লা মিত্র ২০১৫ সালে একই নামে আরেকটি চলচ্চিত্র নির্মাণ করেন। ২০১২ সালে হিন্দি চ্যানেল দূরদর্শন ২৬ পর্বের একটি টেলিভিশন ধারাবাহিক সম্প্রচার করে, যার  প্রযোজক ছিলেন গার্গি সেন এবং পরিচালক ছিলেন সোমনাথ সেন।

## তথ্যসূত্র

## বহিঃসংযোগ

* 

বিষয়শ্রেণী:রবীন্দ্রনাথ ঠাকুরের উপন্যাস
বিষয়শ্রেণী:বাংলা ভাষার ভারতীয় উপন্যাস
বিষয়শ্রেণী:১৯০৯-এর উপন্যাস
বিষয়শ্রেণী:বাংলা ভাষার উপন্যাস
বিষয়শ্রেণী:ভারতীয় উপন্যাস
বিষয়শ্রেণী:ব্রাহ্মধর্ম
বিষয়শ্রেণী:আন্তঃধর্ম সংলাপ
বিষয়শ্রেণী:হিন্দুধর্ম ও ইসলাম
বিষয়শ্রেণী:চলচ্চিত্রে গৃহীত ভারতীয় উপন্যাস
বিষয়শ্রেণী:টেলিভিশন অনুষ্ঠানে অভিযোজিত ভারতীয় উপন্যাস
ব্লাইদের ট্রাগোপ্যান

**ব্লাইদের ট্রাগোপ্যান** (বৈজ্ঞানিক নাম: *Tragopan blythii*) (ইংরেজি *Blyth's Tragopan* বা *Grey-bellied Tragopan*) **Phasianidae** পরিবারের **Tragopan** গণের একটি পাখি।

## বিস্তৃতি
এই পাখি শীত, চিরহরিৎ অঞ্চলে থাকতে পছন্দ করে। ভারত, চীন, ভুটান, মায়ানমার পর্যন্ত বিস্তৃত।

## বর্তমান অবস্থা এবং সংরক্ষণ
বৈশ্বিক অবস্থা সংকটাপন্ন এবং বাংলাদেশের অবস্থায় অনিশ্চিত ও অনুমান নির্ভর, অনিশ্চিত ও অনুমান নির্ভর।কেবলমাত্র একটি তালিকায় বাংলাদেশের পাখি বলে উল্লিখিত, তবে অপ্রমাণিত। সবচেয়ে কাছের আবাস ভারতের মিজোরাম ও মায়ানমার।

## তথ্যসূত্র

বিষয়শ্রেণী:ভারতের পাখি
বিষয়শ্রেণী:উত্তর-পূর্ব ভারতের পাখি
বিষয়শ্রেণী:চীনের পাখি
বিষয়শ্রেণী:ভুটানের পাখি
বিষয়শ্রেণী:মিয়ানমারের পাখি
শাবনূর অভিনীত চলচ্চিত্রের তালিকা

thumb|100px|right|শাবনূর

**[[শাবনূর]]** একজন বাংলাদেশী চলচ্চিত্র অভিনেত্রী। প্রখ্যাত চলচ্চিত্রকার এহতেশাম পরিচালিত *চাঁদনী রাতে* সিনেমার মাধ্যমে চলচ্চিত্রে আগমন শাবনূরের। প্রথম ছবি ব্যর্থ হলেও পরে প্রয়াত নায়ক সালমান শাহের সাথে জুটি গড়ে ব্যাপক সফলতা পান। একে একে এ জুটি সুপারহিট ছবি দিতে থাকে। সালমানের অকাল মৃত্যুতে শাবনূরের ক্যারিয়ার হুমকির মুখে পড়ার পর রিয়াজ, শাকিল খান, ফেরদৌস আহমেদ ও শাকিব খান এর সাথে জুটি গড়ে বেশ কিছু ছবি উপহার দেন।

শাবনূর ২০০৫ সালে মোস্তাফিজুর রহমান মানিক পরিচালিত *[[দুই নয়নের আলো]]* ছবিতে অভিনয় করে তার ক্যারিয়ারের একমাত্র জাতীয় চলচ্চিত্র পুরস্কার লাভ করেন। তিনি তারকা জরিপে শ্রেষ্ঠ চলচ্চিত্র অভিনেত্রী বিভাগে ১০ বার মেরিল-প্রথম আলো পুরস্কার অর্জন করেন। এছাড়াও ৬ বার তিনি বাচসাস পুরস্কার লাভ করেন।

## চলচ্চিত্রের তালিকা

## তথ্যসূত্র

## বহিঃসংযোগ

বিষয়শ্রেণী:বাংলাদেশী চলচ্চিত্রের তালিকা
বিষয়শ্রেণী:শাবনূর
বিষয়শ্রেণী:অভিনেত্রীদের চলচ্চিত্র তালিকা
হরিপদ কাপালী

**হরিপদ কাপালী** (১৭ সেপ্টেম্বর ১৯২২ - ৬ জুলাই ২০১৭) বাংলাদেশের একজন কৃষক যিনি হরি ধানের উদ্ভাবক। ১৯৯৬ সালে ধানের নতুন যে জাত তিনি উদ্ভাবন করেন, সেটিই পরে তার নামে হরি ধান পরিচিতি পায়।

## জন্ম ও প্রাথমিক জীবন
হরিপদ কাপালী ১৯২২ সালের ১৭ সেপ্টেম্বর ঝিনাইদহের সদর উপজেলার এনায়েতপুর গ্রামে জন্মগ্রহণ করেন। তার বাবার নাম কুঞ্জু লাল কাপালী এবং মায়ের নাম সরোধনী। জন্মের পরেই তার বাবা-মা মারা যান। পরে তিনি বিভিন্ন বাড়িতে কাজ করে জীবিকা নির্বাহ করেন এবং আসাননগর গ্রামে সুনিতী বিশ্বাসকে বিয়ে করে শ্বশুর বাড়িতেই থেকে যান।

## হরি ধানের আবিষ্কার
নিজের ইরি ধান ক্ষেতে একটি ব্যতিক্রমধর্মী ধান গাছ দেখে হরিপদ কাপালী সে ধানটিকে আলাদা করে রাখেন। এরপর বীজ সংগ্রহ করে ১৯৯২ সালে নিজের ক্ষেতে এ ধান আবাদ করেন তিনি। পরে এই ধানের আবাদ সারা দেশেই ছড়িয়ে পড়ে। নিজের এলাকার কৃষকরা হরিপদ কাপালীর কাছ থেকে বীজ সংগ্রহ করে ইরি ও বোরো মৌসুমে এ ধান আবাদ শুরু করে। ১৯৯৪ সালের দিকে ঝিনাইদহসহ দক্ষিণাঞ্চলের জেলাগুলোতে নাম পরিচয় বিহীন এক জাতের ধানের আবাদ ব্যাপকভাবে ছড়িয়ে পড়ে। পরবর্তীতে ১৯৯৫ সালে ধানটি নিয়ে বিভিন্ন দৈনিকে একটি বিশেষ প্রতিবেদন প্রকাশিত হয়। ১৯৯৬ সালে টেলিভিশনের সচিত্র প্রতিবেদন প্রচার হলে বিষয়টি সারা দেশে আলোচিত হয়। পোকামাকড়, ক্ষরা ও অতিবৃষ্টি সহিষ্ণু এই জাতের ধান চাষে কৃষকদের আগ্রহ দেখে ধান গবেষণা ইনস্টিটিউট পরীক্ষা নিরিক্ষা করে বিশেষ ধরনের এই জাতের ধান চাষের ওপর ছাড়পত্র দেয়। এই ধান উদ্ভাবনের জন্য হরিপদকে বাংলাদেশের বিভিন্ন কৃষি সংগঠন সম্মাননা ও পুরস্কার দেয়। নবম ও দশম শ্রেণির কৃষি শিক্ষা বইতে হরিপদ কাপালীর কথা অন্তর্ভুক্ত করা হয়। নিজের উদ্ভাবিত এ ধানের নামকরণও হরিপদ কাপালীর নামে হরি ধান করা হয়।
হরিপদ কাপালী তার ধানক্ষেতে ধানের একটি গোছাকে আলাদা করে রাখেন যার ছড়াতে ধানের সংখ্যা বেশি বেশি ছিলো এবং ধান গাছটিও পুরুষ্টু ছিলো। পরবর্তীতে তিনি ওই গোছাকে তিনি আলাদা করে লালন-পালন করলেন। পরের বছর সেই গোছার ধান দিয়ে একটুখানি জায়গায় বীজতলা আর সেই চারা লাগালেন খানিক জায়গায়। ফলনের পর দেখা গেল মোট জমির বিআর-১১ ধানের চেয়ে এ ধানের ফলন বেশি। পরেরবারও নিজের জমিতে কেবল নতুন ওই ধানের চাষই করেন তিনি। আর পেয়ে যান বিআর-১১ কিংবা স্বর্ণার চেয়ে উচ্চফলনশীল ধান। তখন বিঘাপ্রতি বিআর-১১-এর ফলন ছিলো ১৮ থেকে সর্বোচ্চ ২০ মণ। কিন্তু হরিপদ কাপালীর নতুন ধানের ফলন ছাড়িয়ে গেলো ২২ মণ এবং তুলনায় সারও কম লাগে।

## পুরস্কার ও সম্মাননা
হরিপদ স্থানীয় জেলা প্রশাসন, কৃষি সম্প্রসারণ অধিদপ্তর, গণস্বাস্থ্যকেন্দ্র, ঢাকা রোটারি ক্লাবসহ বিভিন্ন সংস্থা থেকে প্রায় ১৬টি পদক পেয়েছেন।

## মৃত্যু
হরিপদ কাপালী ২০১৭ সালের ৬ জুলাই ঝিনাইদহের আসাননগর গ্রামে বার্ধক্যজনিত কারণে শেষ নিঃশ্বাস ত্যাগ করেন। মৃত্যুকালে তার বয়স হয়েছিলো ৯৫ বছর।

## তথ্যসূত্র

## বহিঃসংযোগ

*শাইখ সিরাজের প্রতিবেদনে হরিপদ কাপালী 

বিষয়শ্রেণী:১৯২২-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:বাংলাদেশী উদ্ভাবক
বিষয়শ্রেণী:বাংলাদেশী কৃষক
বিষয়শ্রেণী:ঝিনাইদহ জেলার ব্যক্তি
বিষয়শ্রেণী:বাংলাদেশী হিন্দু
টেলি সামাদ

**আবদুস সামাদ** (৮ জানুয়ারি ১৯৪৫ – ৬ এপ্রিল ২০১৯) যিনি **টেলি সামাদ** নামেই অধিক পরিচিত ছিলেন। তিনি বাংলাদেশী চলচ্চিত্রের শক্তিশালী ও জনপ্রিয় কৌতুক অভিনেতা। তিনি টেলিভিশন ও মঞ্চ নাটকেও অভিনয় করেছিলেন। এছাড়াও তিনি গায়ক এবং সঙ্গীত পরিচালক ছিলেন।

## ব্যক্তিগত জীবন
টেলিসামাদ ১৯৪৫ সালের ৮ জানুয়ারি মুন্সীগঞ্জের (তৎকালীন বিক্রমপুর) সদর উপজেলার নয়াগাঁও গ্রামে জন্মগ্রহণ করেন। তিনি ঢাকা বিশ্ববিদ্যালয়ের চারুকলা থেকে উচ্চতর শিক্ষা গ্রহণ করেন। তার বড় ভাই চারুশিল্পী আব্দুল হাই। সাবেক রাষ্ট্রপতি অধ্যাপক ইয়াজউদ্দিন আহমেদ তার চাচা। সোহেলা সামাদ কাকলী ও দিগন্ত সামাদ নামে তার কন্যা ও পুত্র।

## চলচ্চিত্র জীবন
১৯৭৩ সালে ‘কার বউ’ চলচ্চিত্রে কৌতুকাভিনয়ের মাধ্যমে চলচ্চিত্র জগতে প্রবেশ করেন। *[[নয়নমনি]]* ও ‘পায়ে চলার পথ’-এর মত চলচ্চিত্রের মাধ্যমে দর্শকপ্রিয়তা লাভ করেন। ‘মনা পাগলা’ চলচ্চিত্রে সঙ্গীত পরিচালনার পাশাপাশি ৫০টির মত চলচ্চিত্রের গানে কণ্ঠ দেন। অভিনয়জীবনে চার দশকে ৬০০’র মত চলচ্চিত্রে অভিনয় করেন।

বাংলাদেশ টেলিভিশনের ক্যামেরাম্যান মোস্তফা মামুন তার ডাক নাম দিয়েছিলেন টেলিসামাদ। তারপর থেকে তিনি এ নামেই পরিচিত হন। ২০১৫ সালে তার অভিনীত সর্বশেষ চলচ্চিত্র জিরো ডিগ্রী মুক্তি পায়।

## অসুস্থতা ও মৃত্যু
২০১৭ সালে যুক্তরাষ্ট্রে তার বাইপাস সার্জারি করা হয়। ২০১৮ সালের শেষ দিকে তার রক্তে লোহিত রক্তকণিকার স্বল্পতা দেখা দেয়। এছাড়াও টেলি সামাদের খাদ্য নালীতে সমস্যার পাশাপাশি বুকে সংক্রমণ, ডায়াবেটিস ছিল। টেলি সামাদ ২০১৯ সালের ৬ এপ্রিল দুপুরে অসুস্থতাজনিত কারণে ঢাকার স্কয়ার হাসপাতালে মৃত্যুবরণ করেন।

## উল্লেখযোগ্য চলচ্চিত্র

*জিরো ডিগ্রী (২০১৫)
* কুমারী মা (২০১৩)
* সাথী হারা নাগিন (২০১১) 
*মায়ের চোখ (২০১০) 
*আমার স্বপ্ন আমার সংসার (২০১০) 
*রিকসাওয়ালার ছেলে (২০১০) 
*মন বসে না পড়ার টেবিলে (২০০৯) 
*কাজের মানুষ (২০০৯) 
*মায়ের হাতে বেহেস্তের চাবি (২০০৯) 
*কে আমি (২০০৯) - হাশেম 
*কেয়ামত থেকে কেয়ামত (১৯৯৩) 
*মিস লোলিতা (১৯৮৫) 
*নতুন বউ (১৯৮৩) 
*মাটির ঘর (১৯৭৯) 
*নাগরদোলা (১৯৭৯) 
*গোলাপী এখন ট্রেনে (১৯৭৮) - বঙ্গা 
*অশিক্ষিত (১৯৭৮) - কালা 
*জয় পরাজয় (১৯৭৬) 
*গুন্ডা (১৯৭৬) - জব্বার 
*সুজন সখী (১৯৭৫) - বগা 
*চাষীর মেয়ে (১৯৭৫)
*রঙিন রূপবান
*ভাত দে


## তথ্যসূত্র

## বহিঃসংযোগ
* 

বিষয়শ্রেণী:বাঙালি অভিনেতা
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাংলাদেশী টেলিভিশন অভিনেতা
বিষয়শ্রেণী:বাংলাদেশী নাট্য অভিনেতা
বিষয়শ্রেণী:বাংলাদেশী মঞ্চ অভিনেতা
বিষয়শ্রেণী:বাংলাদেশী চলচ্চিত্র ব্যক্তিত্ব
বিষয়শ্রেণী:২০১৯-এ মৃত্যু
বিষয়শ্রেণী:১৯৪৫-এ জন্ম
বিষয়শ্রেণী:বাংলাদেশী কৌতুকাভিনয়শিল্পী
বিষয়শ্রেণী:বাংলাদেশী গায়ক
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:বাংলাদেশী নেপথ্য সঙ্গীতশিল্পী
বিষয়শ্রেণী:মুন্সীগঞ্জ জেলার অভিনয়শিল্পী
বিষয়শ্রেণী:ঢাকা বিশ্ববিদ্যালয়ের চারুকলা অনুষদের প্রাক্তন শিক্ষার্থী
নাঈম (অভিনেতা)

**খাজা নাঈম উদ্দিন মুরাদ** একজন বাংলাদেশী চলচ্চিত্র অভিনেতা। তিনি ১৯৯১ সালে প্রয়াত বিখ্যাত পরিচালক এহতেশাম পরিচালিত ‘চাঁদনী’ ছবির মাধ্যমে চলচ্চিত্রে পা রাখেন।

## চলচ্চিত্র জীবন
পরিচালক এহতেশামের ‘চাঁদনী’ ছবির মাধ্যমে চলচ্চিত্রে একসঙ্গে পা রাখেন নাঈম ও শাবনাজ। এরপর তিনি ‘দিল’, ‘জিদ’, ‘অনুতপ্ত’, ‘সোনিয়া’, ‘সাক্ষাৎ’, ‘টাকার অহংকার’, ‘ফুল আর কাঁটা’, ‘চোখে চোখে’সহ অনেক ছবিতে অভিনয় করেন। নাঈম ও শাবনাজ একত্রে প্রায় ২১টির বেশি চলচ্চিত্রে অভিনয় করেছেন, তাঁদের একসঙ্গে অভিনীত শেষ ছবিটি হচ্ছে ‘ঘরে ঘরে যুদ্ধ’। নাঈম, ১৯৯৪ সালে নিজের প্রযোজনা প্রতিষ্ঠান নাঈম প্রডাকশন থেকে 'আগুন জ্বলে' প্রযোজনা করেন। নাঈম সর্বশেষ ‘মেয়েরাও মাস্তান' ছবিতে অভিনয় করেন।

## ব্যক্তিগত জীবন
নাঈম ঢাকার নবাব পরিবারের উত্তরাধিকারী। তিনি নবাব খাজা সলিমুল্লাহর প্রপৌত্র। নাঈম ১৯৯৪ সালের ৫ অক্টোবর অভিনেত্রী শাবনাজকে বিবাহ করেন। তাঁদের দুই মেয়ে রয়েছে।

## চলচ্চিত্র তালিকা

## পুরস্কার এবং স্বীকৃতি
* জাতীয় চলচ্চিত্র পুরস্কার

## তথ্যসূত্র

## বহিঃসংযোগ
*

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাংলাদেশী টেলিভিশন অভিনেতা
বিষয়শ্রেণী:বাংলাদেশী নাট্য অভিনেতা
বিষয়শ্রেণী:২০শ শতাব্দীর বাংলাদেশী অভিনেতা
বিষয়শ্রেণী:১৯৭০-এ জন্ম
বিষয়শ্রেণী:ঢাকার নবাব পরিবারের সদস্য
শিনসুকে নাকামুরা

হলেন একজন জাপানি পেশাদার কুস্তিগির এবং সাবেক মিশ্র মার্শাল শিল্পী। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে কুস্তি করেন।

তিনি নিউ জাপান প্রো-রেসলিংতে (এনজেপিডাব্লিউ) তার কাজের জন্য অধিক পরিচিত, যেখানে তিনি ৩ বারের আইডাব্লিউজিপি হেভিওয়েট চ্যাম্পিয়ন, ৫ বারের আইডাব্লিউজিপি আন্তঃমহাদেশীয় চ্যাম্পিয়ন, ১ বারের আইডাব্লিউজিপি ট্যাগ টিম চ্যাম্পিয়ন ছিলেন। একই সাথে ২০১১ জি১ ক্লাইম্যাক্স, ২০০৬ জি১ ট্যাগ লিগ এবং ২০১৪ নিউ জাপান কাপ এর মতো টুর্নামেন্টের বিজয়ী। নাকামুরা হলেন সর্বকনিষ্ঠ আইডাব্লিউজিপি হেভিওয়েট চ্যাম্পিয়ন। তিনি উক্ত চ্যাম্পিয়নশিপটি মাত্র ২৩ বছর ৯ মাস বয়সে জয়লাভ করেছেন। ২০১৫ সালে, নাকামুরা রেসলিং অবজার্ভার নিউজলেটার হল অফ ফেমে স্থান পেয়েছেন।

ডাব্লিউডাব্লিউইর প্রধান রোস্টারে স্থান পাবার পূর্বে, নাকামুরা ডাব্লিউডাব্লিউইর উন্নয়নশীল ব্রান্ড ডাব্লিউডাব্লিউই এনএক্সটিতে কুস্তি করেছেন। সেখানে তিনি ২ বার এনএক্সটি চ্যাম্পিয়নশিপ জয়লাভ করেছেন, এই কৃতিত্ব শুধুমাত্র দুইজন কুস্তিগির দেখিয়েছেন। একজন হলেন নাকামুরা এবং অন্যজন হলেন সামোয়া জো।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৮০-এ জন্ম
বিষয়শ্রেণী:জাপানি পুরুষ মিশ্র মার্শাল আর্টস শিল্পী
বিষয়শ্রেণী:জাপানি পুরুষ পেশাদার কুস্তিগির
বিষয়শ্রেণী:২১শ শতাব্দীর পেশাদার কুস্তিগির
বিষয়শ্রেণী:প্রবাসী পেশাদার কুস্তিগির
বিষয়শ্রেণী:এনডাব্লিউএ/ডাব্লিউসিডাব্লিউ/ডাব্লিউডাব্লিউই ইউনাইটেড স্টেটস হেভিওয়েট চ্যাম্পিয়ন
বিষয়শ্রেণী:এনএক্সটি চ্যাম্পিয়ন
বিষয়শ্রেণী:রয়্যাল রাম্বল বিজয়ী
বিষয়শ্রেণী:ডাব্লিউডাব্লিউই স্ম্যাকডাউন ট্যাগ টিম চ্যাম্পিয়ন
বিষয়শ্রেণী:ডাব্লিউডাব্লিউএফ/ডাব্লিউডাব্লিউই ইন্টারকন্টিনেন্টাল চ্যাম্পিয়ন
বিষয়শ্রেণী:২১শ শতাব্দীর জাপানি পেশাদার কুস্তিগির
বিষয়শ্রেণী:এনডাব্লিউএ/ডাব্লিউসিডাব্লিউ/ডাব্লিউডাব্লিউই ইউনাইটেড স্টেটস হেভিওয়েট চ্যাম্প�
বিষয়শ্রেণী:২১শ শতাব্দীর পুরুষ পেশাদার কুস্তিগির
স্যামি জেইন

**রামি সেবেই** (জন্ম: জুলাই ১২, ১৯৮৪) হলেন একজন সিরিয়া গোত্রের কানাডিয়ান পেশাদার কুস্তিগির। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে **সামি জেইন** নামে কুস্তি করেন।

ডাব্লিউডাব্লিউইর সাথে সংযুক্ত হবার পূর্বে, সেবেই **এল গেনেরিকো** নামে স্বাধীন সার্কিটে কুস্তি করেছেন। তিনি তখন মেক্সিকোর লিচা লিব্রের চরিত্রে কুস্তি করতেন এবং তখন তার ক্যাচফ্রেস ছিল "ওলে!"। গেনেরিকো ২০০২ হতে ২০১৩ সালে পর্যন্ত মুখোশ পড়ে কুস্তি করেছেন। ডাব্লিউডাব্লিউইর সাথে সংযুক্ত হবার আগে তিনি মুখোস পড়া পরিত্যাগ করেন।

গেনেরিকো প্রো রেসলিং গেরিলাতে (পিডাব্লিউজি) অনেক সাফল্য অর্জন করেছেন। সেখানে তিনি ১ বার পিডাব্লিউজি ওয়ার্ল্ড চ্যাম্পিয়নশিপ এবং ৫ বার পিডাব্লিউজি ওয়ার্ল্ড ট্যাগ টিম চ্যাম্পিয়নশিপ জয়লাভ করেছেন। তিনি একমাত্র কুস্তিগির হিসেবে পিডাব্লিউজি এর দুটি উদ্বোধনী টুর্নামেন্ট জতলাভ করেছেন, যেগুলো হলো: ডাইনামাইট ডুমভিরাটে ট্যাগ টিম টাইটেল টুর্নামেন্ট ২০১০ এবং ব্যাটেল অফ লস এঞ্জেলেস ২০১১। একই সাথে গেনেরিকো আরওএইচ ওয়ার্ল্ড টেলিভিশন চ্যাম্পিয়নশিপ এবং আরওএইচ ওয়ার্ল্ড ট্যাগ টিম চ্যাম্পিয়নশিপ (কেভিন স্টিনের সাথে, যিনি বর্তমানে কেভিন ওয়েন্স নামে পরিচিত) জয়লাভ করেছেন। পরবর্তীতে তিনি কেভিন ওয়েন্সের সাথে ২০১০ সালে রেসলিং অবজারভার নিউজলেটার দ্বারা স্বীকৃত "বছরের সেরা শত্রুতা" পুরস্কারটি লাভ করেন। গেনেরিকো হলেন মন্ট্রিলের ইন্টারন্যাশনাল রেসলিং সিন্ডিকেট (আইডাব্লিউএস) এর আইডাব্লিউএস ওয়ার্ল্ড হেভিওয়েট চ্যাম্পিয়নশিপ ২ বার জয়লাভ করেছেন। গেনেরিকো আন্তর্জাতিকভাবে কুস্তি করেছেন। তিনি জার্মানির ডাব্লিউএক্সডাব্লিউ ইউনিফাইড ওয়ার্ল্ড রেসলিং চ্যাম্পিয়নশিপ এবং জাপানের কেও-ডি ওপেনওয়েট চ্যাম্পিয়নশিপ জয়লাভ করেছেন।

## তথ্যসূত্র

## বহিঃসংযোগ

* 

বিষয়শ্রেণী:জীবিত ব্যক্তি
বিষয়শ্রেণী:১৯৮৪-এ জন্ম
বিষয়শ্রেণী:এনএক্সটি চ্যাম্পিয়ন
বিষয়শ্রেণী:ডাব্লিউডাব্লিউএফ/ডাব্লিউডাব্লিউই ইন্টারকন্টিনেন্টাল চ্যাম্পিয়ন
বিষয়শ্রেণী:২১শ শতাব্দীর পেশাদার কুস্তিগির
বিষয়শ্রেণী:কানাডীয় মুসলিম
বিষয়শ্রেণী:মুখোশধারী কুস্তিগির
বিষয়শ্রেণী:ডাব্লিউডাব্লিউই স্ম্যাকডাউন ট্যাগ টিম চ্যাম্পিয়ন
বিষয়শ্রেণী:২১শ শতাব্দীর কানাডীয় পেশাদার কুস্তিগির
বিষয়শ্রেণী:২১শ শতাব্দীর কানাডীয় পুরুষ ক্রীড়াবিদ
বিষয়শ্রেণী:এনডাব্লিউএ/ডাব্লিউসিডাব্লিউ/ডাব্লিউডাব্লিউই ইউনাইটেড স্টেটস হেভিওয়েট চ্যাম্প�
বিষয়শ্রেণী:কানাডীয় পুরুষ পেশাদার কুস্তিগির
বিষয়শ্রেণী:২১শ শতাব্দীর পুরুষ পেশাদার কুস্তিগির
গুলতাজ মেমোরিয়াল স্কুল এন্ড কলেজ

**গুলতাজ মেমোরিয়াল স্কুল এন্ড কলেজ** বাংলাদেশের চট্টগ্রাম জেলার একটি শিক্ষাপ্রতিষ্ঠান।

## অবস্থান
প্রতিষ্ঠানটি চট্টগ্রাম জেলার ফটিকছড়ি পৌরসভায় অবস্থিত।

## ইতিহাস
২০১০ সালে এটি প্রতিষ্ঠিত হয়।

## শিক্ষক-শিক্ষার্থী
এ প্রতিষ্ঠানের অধ্যক্ষ জনাব আবু আহমেদ।

## অবকাঠামো
প্রতিষ্ঠান ভবনটি একটি ত্রিতল ভবন।

## কার্যক্রম
এ প্রতিষ্ঠানে সহ-শিক্ষা ব্যবস্থা রয়েছে। উচ্চ মাধ্যমিক পর্যায়ে অধ্যয়নের সুযোগ রয়েছে এ প্রতিষ্ঠানে।

## কৃতিত্ব ও ফলাফল
বিগত বছরের পাশের হার ৭৫%।

## উল্লেখযোগ্য শিক্ষার্থী

## আরো দেখুন
* ফটিকছড়ি উপজেলার শিক্ষাপ্রতিষ্ঠানের তালিকা

## তথ্যসূত্র

## বহিঃসংযোগ

বিষয়শ্রেণী:ফটিকছড়ি উপজেলার শিক্ষাপ্রতিষ্ঠান
ফেলিসিয়া ওয়াল্টার্স

**ফেলিসিয়া ওয়াল্টার্স** (; জন্ম: ৬ জানুয়ারি, ১৯৯২) ফ্রিপোর্টের অ্যারিনা রোড এলাকায় জন্মগ্রহণকারী ওয়েস্ট ইন্ডিজের প্রমিলা আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। এছাড়াও ঘরোয়া ক্রিকেটে ত্রিনিদাদ ও টোবাগো দলের পক্ষে খেলছেন। দলে তিনি মূলতঃ উদ্বোধনী ব্যাটার হিসেবে অংশ নেন। পাশাপাশি মাঝে-মধ্যে স্পিন বোলিং করে থাকেন তিনি।

## খেলোয়াড়ী জীবন
৯ মে, ২০১৭ তারিখে  স্তাফানি টেলরকে অধিনায়কত্ব করে ওয়েস্ট ইন্ডিজের ১৫- সদস্যের তালিকা প্রকাশ করা হয়। এতে তিনিও অন্যতম সদস্য মনোনীত হন। ২৬ জুন, ২০১৭ তারিখে অস্ট্রেলিয়ার বিপক্ষে তার ওডিআইয়ে অভিষেক ঘটে। ঐ খেলায় তার দল ৮ উইকেটে ও ২৯ জুনের খেলায় ভারতের বিপক্ষে ৭ উইকেটে পরাজিত হয়েছিল।

## তথ্যসূত্র

## আরও দেখুন
* শানেল ডেলি
* চেডিন ন্যাশন
* রেনিস বয়েস
* ২০১৭ মহিলা ক্রিকেট বিশ্বকাপের দলসমূহ

## বহিঃসংযোগ
*

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়েস্ট ইন্ডিজের নারী ক্রিকেটার
বিষয়শ্রেণী:ওয়েস্ট ইন্ডিজের নারী একদিনের আন্তর্জাতিক ক্রিকেটার
বিষয়শ্রেণী:ত্রিনিদাদ ও টোবাগোর নারী ক্রিকেটার
ইওর পসিবল পাস্টস

"**ইওর পসিবল পাস্টস**" (**"ইওর ইমপসিবল পাস্টস"** বেতারে প্রচারিত একক হিসবে) পিংক ফ্লয়েডের ১৯৮৩ সালের *[[দ্য ফাইনাল কাট (অ্যালবাম)|দ্য ফাইনাল কাট]]* অ্যালবামের একটি গান। গানটি ব্যান্ডের *[[ইকোস: দ্য বেস্ট অব পিংক ফ্লয়েড]]* অ্যালবামের জন্য বিবেচিত গানের মধ্যে একটি।

## কর্মীবৃন্দ
* রজার ওয়াটার্স – বেস গিটার, অ্যাকিউস্টিক গিটার, টেপ ইফেক্ট, সাউন্ড ইফেক্ট, এবং কণ্ঠ
* ডেভিড গিলমোর – ইলেক্ট্রিক গিটার
* কর্মিবৃন্দ – ড্রাম

সঙ্গে:
* মাইকেল কামেন – ইলেক্ট্রিক পিয়ানো এবং অর্কেস্ট্রারচনা
* অ্যান্ডি বৌন – হ্যামন্ড অরগান
* রে কুপার – পারকাশন

## তথ্যসূত্র

## বহিঃসংযোগ

বিষয়শ্রেণী:১৯৮৩-এর গান
বিষয়শ্রেণী:পিংক ফ্লয়েডের গান
বিষয়শ্রেণী:যুদ্ধবিরোধী গান
বিষয়শ্রেণী:রজার ওয়াটার্স রচিত গান
বিষয়শ্রেণী:রজার ওয়াটার্স প্রযোজিত গানের রেকর্ডিং
বিষয়শ্রেণী:ব্রিটিশ হার্ড রক গান
অ্যান্ড্রু গ্রীনউড

**অ্যান্ড্রু গ্রীনউড** (; জন্ম: ২০ আগস্ট, ১৮৪৭ - মৃত্যু: ১২ ফেব্রুয়ারি, ১৮৮৯) ইয়র্কশায়ারের হাডার্সফিল্ড এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি ও টেস্ট ক্রিকেটের ইতিহাসে প্রথম দুইটি টেস্ট খেলার গৌরব অর্জন করেন।

ঘরোয়া প্রথম-শ্রেণীর কাউন্টি ক্রিকেটে ইয়র্কশায়ারের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যানের দায়িত্ব পালন করতেন।

তার কাকা লুক গ্রীনউড ইংরেজ ক্রিকেটার ছিলেন। তিনি শেফিল্ড ও ইয়র্কশায়ারের পক্ষে প্রথম-শ্রেণীর ক্রিকেটে অংশগ্রহণসহ একটি টেস্টে আম্পায়ারিত্ব করেন।

## খেলোয়াড়ী জীবন
ছোট-খাটো গড়নের অধিকারী গ্রীনউড ব্যাটিং করতেন দুঃসাহসী ভঙ্গীমায়। এছাড়াও ডিপ অঞ্চলে ফিল্ডিং করে স্মরণীয় হয়ে রয়েছেন। পেশাদার ক্রিকেটার হিসেবে ১৮৬৯ থেকে ১৮৮০ সময়কালে ইয়র্কশায়ারের পক্ষে প্রথম-শ্রেণীর ক্রিকেটে অংশ নিয়েছেন। তবে, ১৮৭৬-৭৭ মৌসুমে জেমস লিলিহোয়াইটের নেতৃত্বাধীন ইংল্যান্ড দলের সাথে অস্ট্রেলিয়া সফর করে স্মরণীয় হয়ে আছেন। সম্মিলিত অস্ট্রেলীয় একাদশের বিপক্ষে উভয় খেলায় অংশ নেন যা পরবর্তীকালে টেস্ট ক্রিকেটের ইতিহাসে প্রথম দুই টেস্ট হিসেবে স্বীকৃতি অর্জন করে। ১৫ মার্চ, ১৮৭৭ তারিখে তার টেস্ট অভিষেক হয় অস্ট্রেলিয়ার বিপক্ষে ও সর্বশেষ টেস্টে অংশগ্রহণ করেন ৩১ মার্চ, ১৮৭৭ তারিখে একই দলের বিপক্ষে।

প্রথম টেস্টে ১ ও ৫ রান তুলেন। টেস্টটিতে অস্ট্রেলিয়া দল ৪৫ রানের ব্যবধানে ইংল্যান্ডকে পরাজিত করে। দ্বিতীয় টেস্টে ৪৯ ও ২২ রান সংগ্রহ করেন। ঐ টেস্টে জর্জ ইউলিট (৫২), গ্রীনউড ও অ্যালেন হিল (৪৯) এবং টম এমেট করেন ৪৮ রান যা খেলায় ইংল্যান্ডের সর্বমোট রানের ৮৬ শতাংশই ছিল ইয়র্কশায়ার ব্যাটসম্যান চতুষ্টয়ের। খেলায় ইংল্যান্ড ৪ উইকেটে জয়ী হয়ে ১-১ ব্যবধানে সিরিজ ড্র করতে সমর্থ হয়।

## তথ্যসূত্র

## আরও দেখুন
* অ্যালেন হিল
* জেমস লিলিহোয়াইট
* ১৮৭৬-৭৭ ইংল্যান্ড ক্রিকেট দলের অস্ট্রেলিয়া ও নিউজিল্যান্ড সফর
* টেস্ট ক্রিকেট অভিষেকে ৫ উইকেট লাভকারী অস্ট্রেলীয় ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৮৪৭-এ জন্ম
বিষয়শ্রেণী:১৮৮৯-এ মৃত্যু
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইয়র্কশায়ারের ক্রিকেটার
বিষয়শ্রেণী:ইউনাইটেড নর্থ অব ইংল্যান্ড একাদশের ক্রিকেটার
বিষয়শ্রেণী:নর্থ ভার্সাস সাউথের ক্রিকেটার
বিষয়শ্রেণী:প্লেয়ার্সের ক্রিকেটার
বিষয়শ্রেণী:প্লেয়ার্স অব দ্য সাউথের ক্রিকেটার
বিষয়শ্রেণী:হাডার্সফিল্ডের ক্রীড়াবিদ
বিষয়শ্রেণী:হাডার্সফিল্ড থেকে আগত ক্রিকেটার
বিষয়শ্রেণী:১৮৬৪ থেকে ১৮৮৯ সময়কালীন ইংরেজ ক্রিকেটার
বিষয়শ্রেণী:প্লেয়ার্স অব দ্য নর্থের ক্রিকেটার
নূর আহমদ ইঞ্জিনিয়ার মেমোরিয়াল উচ্চ বিদ্যালয়

**নূর আহমদ ইঞ্জিনিয়ার মেমোরিয়াল উচ্চ বিদ্যালয়** বাংলাদেশের চট্টগ্রাম জেলার একটি শিক্ষাপ্রতিষ্ঠান।

## অবস্থান
প্রতিষ্ঠানটি চট্টগ্রাম জেলার নাজিরহাট পৌরসভার পূর্ব ফরহাদাবাদ এলাকায় অবস্থিত।

## ইতিহাস
২০০৩ সালে বিদ্যালয়টি প্রতিষ্ঠিত হয়।

## ব্যবস্থাপনা
বিদ্যালয় পরিচালনার জন্য জনাব ডাঃ মোহাম্মদ ইবরাহীমকে সভাপতি করে ১৪ সদস্যের একটি পরিচালনা পরিষদ রয়েছে।

## শিক্ষকবৃন্দ
বিদ্যালয়ের প্রধান শিক্ষক জনাব মোহাম্মদ শাহ আলম। এছাড়া এ বিদ্যালয় আরো ৯ জন শিক্ষক-শিক্ষিকা কর্মরত আছেন।

## অবকাঠামো
বিদ্যালয়ের মোট জমির পরিমাণ ০.৭৮ শতক। বিদ্যালয়ের নিজস্ব অর্থায়নে মোট ৮৩৩৯ বর্গফুট আয়তনে দ্বিতল পাকা ভবন রয়েছে।

## শিক্ষা কার্যক্রম
এ বিদ্যালয়ে সহ-শিক্ষা ব্যবস্থা রয়েছে। বর্তমানে দুই শতাধিক শিক্ষার্থী এ বিদ্যালয়ে অধ্যয়নরত আছে।

## ফলাফল ও কৃতিত্ব
বিগত বছরের পাশের হার ৮৩%।

## উল্লেখযোগ্য শিক্ষার্থী

## আরও দেখুন
* ফটিকছড়ি উপজেলার শিক্ষাপ্রতিষ্ঠানের তালিকা

## তথ্যসূত্র

## বহিঃসংযোগ

বিষয়শ্রেণী:ফটিকছড়ি উপজেলার শিক্ষাপ্রতিষ্ঠান
১৯৯২ বাংলাদেশে সহিংসতা

১৯৯২’র বাংলাদেশ প্রোগ্রাম হল ভারতের বাবরী মসজিদ ইস্যুকে কাজে লাগিয়ে বাংলাদেশের সংখ্যালঘু হিন্দু ও অন্যান্য সম্প্রদায়ের উপর ইসলামী মনোভাব সম্পন্ন মুসলিমদের সুপরিকল্পিত ভাবে চালানো একটি ধারাবাহিক নিপীড়ন ও নির্যাতন।এই ঘটনাক্রমের সূত্রপাত ঘটেছিল ১৯৮৯ সালে এবং ১৯৯৩ সাল পর্যন্ত এর স্পষ্টতা লক্ষ্য করা যায়।তবে ১৯৯২ ও ১৯৯৩ সালের এর মাত্রা ছিল সবচেয়ে তীব্র।

১৯৯২ সালের ৭ ডিসেম্বর বাংলাদেশের জাতীয় মন্দির ঢাকেশ্বরী মন্দিরে হামলা করে মুসলিমরা।বাবরী মসজিদ ভাঙ্গার গুজবকে কেন্দ্র করে ১৯৯০ সালেও এই মন্দিরে হামলা করেছিল মুসলিমরা।এছাড়া দুর্বিত্তরা ঢাকার ভোলানাথগিরি আশ্রমেও আক্রমণ,লুটপাট ও ভাংচুর চালায়।পুরনো ঢাকার হিন্দু মালিকানাধীন স্বর্ণের দোকানগুলোতে লুটপাট করে মুসলিমরা।রায়েরবাজারের হিন্দু বাড়িঘর লুট করে আগুন ধরিয়ে দেয় তারা।

সার্ক চার জাতির ক্রিকেট টুর্নামেন্ট সমাপ্ত করা সম্ভব হয়নি।৭ ডিসেম্বর,বাংলাদেশ-এ এবং ভারতীয়-এ দলের মধ্যকার খেলা চলাকালে ঢাকা জাতীয় স্টেডিয়ামে (বর্তমান বঙ্গবন্ধু জাতীয় স্টেডিয়াম) প্রায় ৫,০০০ উন্মত্ত মুসলিম জনতা লোহার রড,বাঁশের লাঠি,ছুরি, রাম দা নিয়ে আক্রমণ করে। পুলিশ কাঁদানে গ্যাস এবং রবার বুলেট ছুড়েও পরিস্থিতি নিয়ন্ত্রণে আনতে পারেনি।ফলে ৮.১ ওভার খেলার পরেই খেলা পরিত্যক্ত ঘোষণা করা হয়।আয়োজকেরা ১০ ডিসেম্বরে পুনরায় খেলার সময়সূচী ঘোষণা করে। ১১ ডিসেম্বরে ভারতীয়-এ দল এবং পাকিস্তান- এদলের মধ্যে  ফাইনাল ম্যাচ হবার কথা ছিল।কিন্তু উভয় খেলাই পরিত্যক্ত ঘোষণা করা হয়।

৮ ডিসেম্বরে কক্সবাজার জেলার কুতুবদিয়া উপজেলার হিন্দুরা আক্রান্ত হয়।১৪ টি হিন্দু মন্দির লুটপাট,অগ্নিসংযোগ ও ধ্বংসের শিকার হয়। ৫১ টি হিন্দু বাড়ি ধ্বংস করা হয় আলী আকবর ডালে ও ৩০ টি ধ্বংস করা হয় চৌফলদানিতে।

চট্টগ্রামের ফটিকছড়ি ও মীরেরসরাইয়ের প্রত্যেকটি হিন্দু অধ্যুষিত গ্রাম সম্পূর্ণরূপে পুড়িয়ে দেয়া হয়।পঞ্চাননধাম এবং তুলসীধাম সহ পাঁচটি হিন্দু মন্দির ভাংচুর ও ধ্বংস করে দেয় মুসলিমরা।চট্টগ্রামে বাচুলিয়া এবং ইলিয়াস কলোনির হিন্দু মহিলাদেরকে ধর্ষণ ও অপহরণ করে মুসলিমরা। 
## আরও দেখুন
*১৯৯০-এর বাংলাদেশের সাম্প্রদায়িক সহিংসতা
*নোয়াখালী দাঙ্গা
*১৯৫০-এর বরিশাল দাঙ্গা
*১৯৬৪ সালের পূর্ব-পাকিস্তানের দাঙ্গা
## তথ্যসূত্র

বিষয়শ্রেণী:১৯৯২-এ বাংলাদেশ
বিষয়শ্রেণী:হিন্দু নিপীড়ন
বিষয়শ্রেণী:উপাসনালয়ে আক্রমণ
বিষয়শ্রেণী:ধর্মীয় নিপীড়ন
বিষয়শ্রেণী:ইসলামি সন্ত্রাসবাদ
বিষয়শ্রেণী:মুসলিমদের দ্বারা নিপীড়ন
বিষয়শ্রেণী:ধর্মীয় সহিংসতা
বিষয়শ্রেণী:বাংলাদেশে সন্ত্রাসী ঘটনা
বিষয়শ্রেণী:বাংলাদেশে ধর্মীয়ভাবে উদ্দেশ্যপ্রণোদিত সহিংসতা
বিষয়শ্রেণী:বাংলাদেশে হিন্দু বিরোধী সহিংসতা
বিষয়শ্রেণী:২০শ শতাব্দীতে হিন্দুধর্ম